qundao/data-zh-poetry huggingface dataset:
奉柬梅杜
作者：无名氏
朝代：明

万里长桥九节虹，一团暝色转朣胧。原多胜友居天上，更有同人在月中。剪翠堂前湘竹冷，飞花殿里海棠红。年愁百二吾皇悯，卅载三旋并御风。
安济桥
作者：无名氏
朝代：明
体裁：五言绝句

石梁跨飞虹，水清鱼可数。莫谓非通津，亦有江南估。
山歌
作者：无名氏
朝代：明

不写新词不写诗，一方素帕寄心知。心知接了颠倒看，横也丝来竖也丝。这般心事有谁知！
广东歌堂词
作者：无名氏
朝代：明
体裁：乐府曲辞

采莲去时江水深，采莲归时江树阴。中间日出四边雨，记得有情人在心。
庵壁诗
作者：无名氏
朝代：明

急忙简点破袈裟，收拾行囊没一些。袖拂白云归洞口，肩挑明月绕天涯。可怜松顶新巢鹤，却负篱根旧种花。再四叮咛猫与犬，休教流落俗人家。
张王矶
作者：无名氏
朝代：明
体裁：七言绝句

古庙登临感烈臣，生为名将死为神。矶头急浪如雷吼，绝似睢阳战寇瞋。
彤玉诗二首
作者：无名氏
朝代：明

倒到月圆已及瓜，金肠舍肺吐丹霞。回头天地皆青玉，瞥眼山河尽紫花。双手扶将千劫柳，两人同御万京车。玄精乐奏鸾凤阵，一席陵冈袅玉跏。红鹤飞鸣听玉珰，紫云深处唱金羊。一杯胶雨山河啸，千镜澄风宇宙香。宝气纷笼青凤影，天花争漾赤龙光。万霄团结玲珑璧，一体清宁日月长。
彤玉诗二首·其一
作者：无名氏
朝代：明

倒到月圆已及瓜，金肠舍肺吐丹霞。回头天地皆青玉，瞥眼山河尽紫花。双手扶将千劫柳，两人同御万京车。玄精乐奏鸾凤阵，一席陵冈袅玉跏。
彤玉诗二首·其二
作者：无名氏
朝代：明

红鹤飞鸣听玉珰，紫云深处唱金羊。一杯胶雨山河啸，千镜澄风宇宙香。宝气纷笼青凤影，天花争漾赤龙光。万霄团结玲珑璧，一体清宁日月长。
护驾松
作者：无名氏
朝代：明
体裁：七言律诗

銮舆西幸日重辉，五老掀髯拱翠微。风撼碧涛寒落座，鹤翻清露冷沾衣。根柯夭矫蟠金辇，枝叶阴森障绣帏。记得瑶池开宴处，萝花香里驻旌旂。
挂枝儿
作者：无名氏
朝代：明

露水荷叶珠儿现，是奴家痴心肠把线来穿。谁知你水性儿多更变：这边分散了，又向那边圆。没真性的冤家也，随着风儿转。
有心
作者：无名氏
朝代：明

郎有心，姐有心，罗怕人多屋又深。人多哪有千只眼，屋深哪有千重门。
柳梢青·咏萤
作者：无名氏
朝代：明

碧焰疏篁，斜飞秋水，轻点莲香。忽影风檐，半明苔壁，又入绳床。夜深露冷清光，度残月、乱点苍茫。罗幌眠云，松窗幽磬，心地空凉。
柳梢青·咏萤
作者：无名氏
朝代：明
体裁：词

碧燄疏篁，斜飞秋水，轻点莲香。忽影风檐，半明苔壁，又入绳床。夜深露冷清光，度残月、乱点苍茫。罗幌眠云，松窗幽磬，心地空凉。
桃源方士诗
作者：无名氏
朝代：明

隔江人唱《浪淘沙》，月上梧桐影未斜。客到浔阳谈往事，青衫无泪湿琵琶。
桃话冷落
作者：无名氏
朝代：明

桃花冷落被风飘，飘落残花过小桥。桥下金鱼双戏水，水边小鸟理新毛。毛衣未湿黄梅雨，雨滴江梨分外娇。娇姿常伴垂杨柳，柳外双飞紫燕高。高阁佳人吹玉笛，笛边鸾线挂丝绦。绦丝玲珑香佛手，手中有扇望河潮。潮平两岸风帆稳，稳坐舟中且慢摇。摇入西河天将晚，晚窗寂寞叹无聊。聊推纱窗观冷落，落云渺渺被水敲，敲门借问天台路，路过小桥有断桥，桥边种碧桃。
正德中朝士上长沙相公诗
作者：无名氏
朝代：明

才名少与斗山齐，三考中书日已西。回首湘江春草绿，鹧鸪啼罢子规啼。
武矶山诗·其一
作者：无名氏
朝代：明
体裁：古风

寂寞武矶山上树，萧条逻阜水中天。垂杨不管人间事，犹自青青两岸边。
武矶山诗·其二
作者：无名氏
朝代：明
体裁：古风

跨鹤归来不计年，洞中流水绿依然。紫箫吹彻无人见，万里西风月满天。
永福溪鬼诗
作者：无名氏
朝代：明

随波逐浪滞孤魂，白骨沈沙漾水痕。几寸柔肠鱼啮断，不关今夜听啼猿。饥乌送我棠梨道，雨打风吹梨花老。寒食何人奠一卮，髑髅载土生春草。
汝州八景 其一 崆峒烟雨
作者：无名氏
朝代：明
体裁：七言律诗

一片空濛晓欲流，许多苍翠拥山头。只高王气三千尺，争识仙城十二楼。缭绕不知笙鹤冷，疏潇恍似洞庭秋。岂同世上浮云薄，出没尘寰散未收。
汝州八景 其七 玉羊晚照
作者：无名氏
朝代：明
体裁：七言律诗

何人叱石尽成羊，山径参差带夕阳。落日不归眠宿草，残霞相映伴疏杨。欲驱自笑桑榆晚，返照偏疑岐路亡。借问谁司刍牧者，尚馀羵首卧烟荒。
汝州八景 其三 龙泉夜月
作者：无名氏
朝代：明
体裁：七言律诗

清流一碧湛天光，倒浸冰轮夜未央。影里山河澄法象，松梢风雨奏霓裳。魄寒冰窟苍龙舞，色映蟾宫金粟香。任有烟云遮不断，千峰爽气逗新凉。
汝州八景 其二 温泉晓霁
作者：无名氏
朝代：明
体裁：七言律诗

晴光岚气水天秋，霁色泉香煖迸流。高映红轮围翡翠，残留碧月浸珠毬。疮痍待起沟渠瘠，洗涤应消尘世愁。看罢群峰云尽敛，试汤长啸此生浮。
汝州八景 其五 岘山叠翠
作者：无名氏
朝代：明
体裁：七言律诗

巉岩独出万山巅，云气青葱直接天。羊祜无碑堪堕泪，酒家有媪可呼仙。远山著色如描黛，细柳分春欲锁烟。方赏翠微看不尽，一声铁笛鹤蹁跹。
汝州八景 其八 汝水横洲
作者：无名氏
朝代：明
体裁：七言律诗

晴光艳滪若为开，砥柱中流特特来。叱石鼋鼍频顾盻，啄萍凫鹭任徘徊。能垂古钓偏宜柳，好缆孤舟莫用梅。不共沧桑寻世代，平沙尽说是蓬莱。
汝州八景 其六 春日桃园
作者：无名氏
朝代：明
体裁：七言律诗

满境繁华醉日烘，无穷芳艳制天工。方疑杏苑留诗料，误认梅庄放鹤笼。风弄天花如结綵，旭清织锦似垂虹。东皇只可添脂润，不许封姨数落红。
汝州八景 其四 妙水春耕
作者：无名氏
朝代：明
体裁：七言律诗

春雨泥香土脉膏，呼耕喧动满林皋。不闻周道车尘起，且看南阳牛背高。两部鸣蛙争鼓吹，一犁新水润蓬蒿。烟霞数亩今经破，龚遂欣传尽卖刀。
沈驸马碧波亭
作者：无名氏
朝代：明
体裁：七言律诗

贵主华亭入翠微，碧窗朱栱有光辉。春来波暖鱼龙出，夜久星疏乌鹊飞。海上乘查时贯月，江边积石旧支机。当筵劝酒先投辖，不醉应知客不归。
沙上鬼诗
作者：无名氏
朝代：明

长风吹浪海天昏，兄弟同时吊屈原。千古不消鱼腹恨，一门谁识雁行冤。红妆少妇空临镜，白发慈亲尚倚门。肠断不堪回首处，一轮明月照双魂。
清平乐
作者：无名氏
朝代：明
体裁：词

湘帘不捲。绣阁愁添线。小立调鹦生午倦。无那风花一片。玉弯斜枕檀腮。芙蓉藕上微开。庭院浓阴寂寂，窥人燕子飞来。
潇湘八景诗 其一 潇湘夜雨
作者：无名氏
朝代：明

长空冥冥雨飞急，坐我扁舟浮梦泽。湘水风生万窍号，昭潭云起千山黑。旅魂寂历秋灯明，耳根已熟江湖声。人生多忧亦多情，中宵白发满头生。
潇湘八景诗 其三 渔村落照
作者：无名氏
朝代：明

湘江雨歇湘山明，千村万落开新晴。急持袯襫挂屋角，时闻款乃烟中声。烟中日影交凌乱，晚霞一抹斜阳岸。网得鲈鱼不入城，柳外旗亭酒堪换。
潇湘八景诗 其二 洞庭秋月
作者：无名氏
朝代：明

纤云不动金波浮，玉浮万里开清秋。青山一发渺无际，天影落镜星河流。中流无人万籁寂，夜深往往鱼龙出。何人长笛在扁舟，水远天长露华白。
潇湘八景诗 其四 平沙落雁
作者：无名氏
朝代：明

荒陂日落沙渚黄，新霜十里菰芦苍。沙平水落云影薄，雁飞漠漠江茫茫。江寒天远西风急，沙上霜晴爪痕湿。月明不怪雁奴惊，江湖何处无矰缴。
潇湘八景诗·潇湘夜雨
作者：无名氏
朝代：明

长空冥冥雨飞急，坐我扁舟浮梦泽。湘水风生万窍号，昭潭云起千山黑。旅魂寂历秋灯明，耳根已熟江湖声。人生多忧亦多情，中宵白发满头生。纤云不动金波浮，玉浮万里开清秋。青山一发渺无际，天影落镜星河流。中流无人万籁寂，夜深往往鱼龙出。何人长笛在扁舟，水远天长露华白。湘江雨歇湘山明，千村万落开新晴。急持袯襫挂屋角，时闻款乃烟中声。烟中日影交凌乱，晚霞一抹斜阳岸。网得鲈鱼不入城，柳外旗亭酒堪换。荒陂日落沙渚黄，新霜十里菰芦苍。沙平水落云影薄，雁飞漠漠江茫茫。江寒天远西风急，沙上霜晴爪痕湿。月明不怪雁奴惊，江湖何处无矰缴。
牧牛图
作者：无名氏
朝代：明

海宇升平卖剑时，漫劳筋力事东灾。林阴沙际多春草，不羡文身太庙牺。
玉山道者还家诗
作者：无名氏
朝代：明

春色阑珊四月天，数声啼鸟落花前。荷知有热先擎盖，柳为无寒渐脱绵。处处劝耕梅子雨，家家缲茧竹篱烟。凭谁寄语仙源客，洞口云封信不传。
痴颐子绝句二首
作者：无名氏
朝代：明

幔亭峰下寒云外，流水飞花送小舠。夜宿山房清不寐，紫箫吹彻月华高。赤壁玄堂水火交，青山旋绕白云坳。枕琴卧诵《黄庭》罢，新月钩帘傍鹤巢。
痴颐子绝句二首·其一
作者：无名氏
朝代：明

幔亭峰下寒云外，流水飞花送小舠。夜宿山房清不寐，紫箫吹彻月华高。
痴颐子绝句二首·其二
作者：无名氏
朝代：明

赤壁玄堂水火交，青山旋绕白云坳。枕琴卧诵《黄庭》罢，新月钩帘傍鹤巢。
白凌上果
作者：无名氏
朝代：明

修佛修仙大道场，脱离地狱即天堂。半千年外生真圣，百万劫中诞玉皇。人世最怜禽兽苦，龙霄惟有鬼神忙。明明说与君知得，子孝臣忠觅秘方。
白河渔舟
作者：无名氏
朝代：明
体裁：古风

溶溶漾漾白河流，点点轻鸥上水浮。遥望孤灯明灭处，苇花断岸一渔舟。
盘山石刻诗
作者：无名氏
朝代：明
体裁：古风

盘山高巍峨，半入青云里。中间最上峰，更向天边起。行行白石崖，六月不知暑。
直沽棹歌三首·其一
作者：无名氏
朝代：明
体裁：乐府曲辞

天妃庙对直沽开，津鼓连船柳下催。酿酒未终舟子报，舵楼黄蝶早飞来。
直沽棹歌三首·其三
作者：无名氏
朝代：明
体裁：乐府曲辞

蘼芜杨柳绿依依，樯燕樯乌立又飞。赚得南人归思缓，白鱼紫蟹四时肥。
直沽棹歌三首·其二
作者：无名氏
朝代：明
体裁：乐府曲辞

云帆十幅下津门，日落潮平不见痕。苇淀茫茫何路泊，一灯明处是渔村。
石空山寺题诗
作者：无名氏
朝代：明

叠嶂玲珑竦石空，谁开兰若碧云中。僧闲夜夜燃灯坐，遥见青山一滴红。
祈泽寺诗
作者：无名氏
朝代：明

研池满座落花香，墨透纤毫染汉章。静卧纳衣雪似水，高悬纸帐月如霜。杯浮野渡鱼龙远，锡振空山虎豹藏。幸对炉烟坐终日，煮茶清话得徜徉。
秋波媚
作者：无名氏
朝代：明
体裁：词

垂杨袅袅映回汀，作态为谁青；可怜弱絮，随风来去，似我飘零。
蒙蒙乱点罗衣袂，相送过长亭；叮咛嘱汝，沾泥也好，莫化浮萍。
秋过万春寺·其一
作者：无名氏
朝代：明
体裁：七言律诗

碧霞楼殿水晶盘，雅集聊追谢傅欢。岚气森沈交密树，竹林幽阒引清湍。拟拚百事閒随酒，即共三花好挂冠。落日远情浑不极，野烟青草更漫漫。
秋过万春寺·其二
作者：无名氏
朝代：明
体裁：七言律诗

返照层岑一径纡，秋漪深护野僧居。丹崖策杖浑无碍，碧洞閒云迥自如。海鹤飞同蟾影上，霜风吹尽石林虚。风尘客况欣逢此，默坐幽斋乐有馀。
立冬
作者：无名氏
朝代：明
体裁：诗

冻笔新诗懒写，寒炉美酒时温。
醉看墨花月白，恍疑雪满前村。
续鬼诗
作者：无名氏
朝代：明

庭前两株松，风吹一株折。朝减半庭阴，夜灭半庭月。
芭蕉士女诗
作者：无名氏
朝代：明

独立徘徊意若何，羊车声已过銮坡。黄金屋里春风面，不及芭蕉雨露多。
花神诗春愁曲
作者：无名氏
朝代：明

老莺巧妇送春愁，几度留春更不留。昨日漫天吹柳絮，玉人从此懒登楼。
莎衣丐者诗
作者：无名氏
朝代：明

怨风怨雨总皆非，风雨不来春也归。蜀魄啼残椿树老，吴蚕吃了柘阴稀。墙头红烂梅争熟，口角黄乾燕学飞。自是欲归归未得，肩头犹挂一莎衣。
蓟州桃花寺壁诗
作者：无名氏
朝代：明

旧有桃花树，人呼寺故云。石危秋鹭上，滩远夜僧闻。汲井连黄叶，登台散白云。烧丹勾漏令，无处不逢君。
虎谷
作者：无名氏
朝代：明
体裁：五言绝句

虎谷名金山，客行初未识。日午山下过，人面黄金色。
西湖八景诗 其一 冷泉猿啸
作者：无名氏
朝代：明

冷泉亭下北山陲，曾见雌雄共引儿。惯听山僧朝说法，能随木客夜吟诗。松坡日暖人游后，蕙帐风寒鹤怨时。惆怅遗音无处觅，竹鸡啼老野棠枝。
西湖八景诗 其二 浙江秋涛
作者：无名氏
朝代：明

怒挟西风势未休，滔滔何处觅安流。青山隔岸分吴越，白浪排空混斗牛。铁箭有灵来昨日，素车遗恨已千秋。晚来试倚樟亭立，枫叶芦花满眼愁。
西湖八景诗·冷泉猿啸
作者：无名氏
朝代：明

冷泉亭下北山陲，曾见雌雄共引儿。惯听山僧朝说法，能随木客夜吟诗。松坡日暖人游后，蕙帐风寒鹤怨时。惆怅遗音无处觅，竹鸡啼老野棠枝。怒挟西风势未休，滔滔何处觅安流。青山隔岸分吴越，白浪排空混斗牛。铁箭有灵来昨日，素车遗恨已千秋。晚来试倚樟亭立，枫叶芦花满眼愁。
赤壁写怀
作者：无名氏
朝代：明
体裁：七言律诗

武昌东下次江皋，赤壁矶头舣昼桡。废垒烟消荒草合，横江鹤去碧天遥。岸边渔火疑残炬，水底龙吟忆洞箫。往事千年增感慨，荻花枫叶晚萧萧。
越僧诗
作者：无名氏
朝代：明

寄将一幅剡溪藤，江面青山画几层。笔到断厓泉落处，石边添个看云僧。
踏灯词
作者：无名氏
朝代：明
体裁：乐府曲辞

髻挽乌云试晚妆，衫裁白氎学霓裳。私邀女伴门前立，不避灯光与月光。
踏莎行
作者：无名氏
朝代：明

佳约偏乖，韶华难驻，柳丝点点江头树。朝来为甚不钩帘，残花飞满帘前路。春赏才阑，春归何遽，问春归向何方去。有情燕子不同归，呢喃独伴春愁住。
避暑摩诃池上作
作者：无名氏
朝代：明
体裁：词

冰肌玉骨清无汗，水殿风来暗香暖。帘开明月独窥人，欹枕钗横云鬓乱。起来琼户寂无声，时见疏星渡河汉。屈指西风几时来，只恐流年暗中换。
钟离古城
作者：无名氏
朝代：明
体裁：七言绝句

钟离古壁傍江滩，霸气诸雄事业残。惟有麟经褒贬在，奸回千载骨毛寒。
银山诗
作者：无名氏
朝代：明

银山本在北，万丈青云梯。晓见居庸雪，银山忽在西。
霍山岩壁仙诗
作者：无名氏
朝代：明

八表烟霞总一家，蓝桥到此作生涯。人间富贵尘如海，虚度春风三月花。
题万春寺壁
作者：无名氏
朝代：明
体裁：五言律诗

万春佳妙地，当暑复来游。青嶂山门合，深林石洞幽。天花飞法界，甘雨润阎浮。更有生公法，应宜石点头。
题松雪画马
作者：无名氏
朝代：明

塞马肥时苜蓿枯，奚官早已著貂狐。可怜松雪当年笔，不识檀溪写的卢。
题画
作者：无名氏
朝代：明

结宇蕉阴桐径边，浮名无用世间传。高情剩有闲中趣，写出青山不卖钱。
题石镜寺
作者：无名氏
朝代：明
体裁：五言律诗

昔日朱轮守，经过释子家。柱间留墨迹，泉下隔年华。云去空雕槛，风来卷白沙。江山谁似画，每到动吁嗟。
题西山水尽头
作者：无名氏
朝代：明
体裁：五言绝句

双流决决鸣，石根失其一。弃糠于此中，应从玉泉出。
题西山清凉寺壁
作者：无名氏
朝代：明
体裁：五言绝句

山僧汲空潭，惊起二龙子。百里云冥濛，三日雨不止。
题金陵沙士清乐清轩
作者：无名氏
朝代：明
体裁：七言律诗

竹里行厨竹外门，宛然风景似山村。石阑柳暗藏新雨，诗壁苔荒没旧痕。林下鸟鸣花自落，溪头鹿过水偏浑。晚来半掩东轩卧，一枕梨云锁梦魂。
题陈山壁
作者：无名氏
朝代：明
体裁：古风

启窗日日对青山，山色青青不改颜。我问青山何日老，青山问我几时閒。
高平碑刻诗
作者：无名氏
朝代：明

载酒欲寻江上月，出门无路水交流。黄昏闷倚东风立，看去东风独地愁。
鸡鸣城
作者：无名氏
朝代：明
体裁：五言绝句

阿瞒何足道，遗迹尚传呼。我愿鸡鸣起，孳孳为舜徒。
鹦鹉诗
作者：无名氏
朝代：明

我本山货店中鸟，不识台司衙内尊。最是伤心怀旧主，难将巧语博新恩。
鼠歌二首·其一
作者：无名氏
朝代：明

天地小如喉，红轮自吞吐。多少世间人，都被红轮误。
鼠歌二首·其二
作者：无名氏
朝代：明

去去去此间，不是留侬处。侬住三十三天天外天，玉皇为侬养男女。
龙泉
作者：无名氏
朝代：明
体裁：五言绝句

瀰瀰山下泉，潆洄白如玉。清以濯吾缨，浊以濯吾足。
一剪梅
作者：无心子
朝代：明
体裁：曲

贴扮贾妃上：承恩何幸冠宫庭。丹屋金屏。绣屋银屏。欣逢巧夕喜盈盈。愿遂三星。尤胜三星。
一封书
作者：无心子
朝代：明
体裁：曲

涛顿首拜问。久暌违。秋复春。今投札有因。望提携。引彼人。潘岳才高班马列。腹饱珠玑学武文。抱经纶。冠儒绅。伏乞明公容进身。
一江风
作者：无心子
朝代：明
体裁：曲

外上：掩重门。无可消闲闷。不语微微哂。见介：女裙钗当纫金针为甚多唇吻。旦：孩儿荷承爹爹。将金雀一对。带往灯市。不料游人甚多。不知失落何所。方才在此埋怨丫鬟。不意爹爹听见。外：我儿。我与你金雀一对。失落于灯市中了叹介：可惜可惜。。无端失宝珍。无端失宝珍。令吾心似焚。痴儿为甚忘存慎。
一江风
作者：无心子
朝代：明
体裁：曲

旦：惜芳辰。荏苒韶华迅。已是清明近。好催人。只见娇鸟啼花。对景歌新韵。欲探金雀音。欲探金雀音。知他属那邻。女儿家自是言当慎。
七娘子
作者：无心子
朝代：明
体裁：曲

生上：故人相会情非假。幸论心握手堪佳。小生上：幸值端阳。名山如画。亭馆胜官衙。
三段子
作者：无心子
朝代：明
体裁：曲

贴丑上：前厅语招。急趋跄。恭承服劳。看介：偷睛暗瞧呀。。是月车郎。堂堂俊髦。见介：丫鬟叩头。外：可将这金雀与小姐收下。乃是潘相公聘物。贴：待我送去。背唱：郎才女貌真合调。一时入幕宾来到小姐。不枉掷果之间。情牵意牢。
上小楼
作者：无心子
朝代：明
体裁：曲

众：险险险㑳搜判像。恶恶恶夜叉形状。舞舞出恨蝠迟。跳跳显喜迎庞。讴讴哑哑笛声嘹喨。喳喳喳象板随腔。支支的一派笙簧。咚咚的轰雷画鼓。急尖尖锣鸣钲击响珰珰。
上小楼
作者：无心子
朝代：明
体裁：曲

小生净末众上介：碧澄澄。天籁鸣。清霭霭。锦城坊。俺只见月色溶溶。俺只见月色溶溶。夜色迢迢。天色苍苍。又只见簇簇花灯。又只见簇簇花灯。氲氲轻雾。弥弥轻漾。悄寒生。玉壶冰藏众扮鬼判舞上浑介。
上小楼
作者：无心子
朝代：明
体裁：曲

生上：俺只见荷花灯上浴鸳鸯。恰便似神女会巫阳。爱杀他情联比翼。永不分张。嫦娥真可想。伐木有吴刚。恨只恨这路漫漫。恨只恨这路漫漫。一霎时怎得婵娟降。那能彀仙子下云房下。
东瓯令
作者：无心子
朝代：明
体裁：曲

贴：逃尘网。入空门。寻得桃源好避身。皈依法座承恩训。怜念我多愚钝。缁衣挂体卸罗裙。随分度朝昏。
中吕粉蝶儿
作者：无心子
朝代：明
体裁：曲

生上：灯市无双看了这。灯市无双。恍疑是海上山蓬莱方丈。好一个锦绣排场。遇良宵。逢丽景。止不住心情豪放。俺这里步步入花乡。绝胜似紫丝屏障下。
临江仙
作者：无心子
朝代：明
体裁：曲

三叠阳关声渐杳。天涯咫尺参辰。眼前难别意中人。伯劳东去也。鸿雁又西行。生下贴哭介：骊马娇嘶穿柳色。空怀雨魄霜魂。安排肠断送黄昏。万般情绪苦。几点泪痕新。
临江仙
作者：无心子
朝代：明
体裁：曲

生上：圣朝天子网英豪。把俊士旁招。思量惟有读书高。不负继晷焚膏。
二郎神
作者：无心子
朝代：明
体裁：曲

真如境。看朵朵昙花靓色娇。正玉宇无尘香篆袅。金炉不断。光明灯焰冲霄。何幸今宵瞻圣表。试稽首。处诚祝告。法轮高。喜金雀盟坚。再会蓝桥。
二郎神
作者：无心子
朝代：明
体裁：曲

贴捧茶上：今宵。女娘是大家仪表。雨润桃腮颜越好。缘何说起。黄金宝雀根苗。莫不与才郎瓜葛绕。好教我有言难道。乏香醪。请清茶一盏。略解烦嚣。
五供养
作者：无心子
朝代：明
体裁：曲

姻盟非浅。这金雀双双。实系有缘。良宵谐凤卜。新韵叶鸾笺。旦：月车欣见。不料永谐姻眷。今朝虽忍别。有日整归鞭。万里青云。必须黾勉。
仙吕点绛唇
作者：无心子
朝代：明
体裁：曲

贴扮翠竹丑扮红霞同上：万国咸宁。一人有庆。风光好。四海无惊。正值元宵令。
侥侥令
作者：无心子
朝代：明
体裁：曲

众：银蟾光尽吐。人世照双珠。花烛交辉。欢娱处。恰便似效鸾凰栖碧梧。
侥侥令
作者：无心子
朝代：明
体裁：曲

狂生真放达。滥语似鸣蛙旦：随我到房去。教你看一个不得意的人儿。。转过绣房围屏下。你只看这人儿。可是他。
倾杯玉芙蓉
作者：无心子
朝代：明
体裁：曲

曈曈日色映山红。旗影风云动。簇簇金鎗。列列蛇矛。对对钢鞭。赫赫雕弓。纷纷画戟朱幡控。密密钩连豹尾丛。声声鬨。昂昂势雄。遥望着迢迢山径可相通。
元和令
作者：无心子
朝代：明
体裁：曲

贴丑：报元宵大放灯。照楼台罗绮明。一行行仕女佳人。一对对画毂珠缨。千金笑。风流百种。万喜与千欣。
六么令
作者：无心子
朝代：明
体裁：曲

中净旦上：河阳古道。路途中意攘心劳。偶遭风雨湿衣袍。何处也寄鹪鹩。行来幸有禅林到。行来幸有禅林到。
六么令
作者：无心子
朝代：明
体裁：曲

没情没趣。好交人心动神疲。古云逐物意方移。灯市里。共徘徊。要图掷果满车去下。
六么令
作者：无心子
朝代：明
体裁：曲

禅关幽悄。日将晡。风雨萧萧。纵横一任颤花梢。心既静。少烦焦。也知寂寞无尘扰。也知寂寞无尘扰。
六犯宫词
作者：无心子
朝代：明
体裁：曲

斯文宗匠。放情游宕。寻个偷閒适旷。浮生若寄。何须着意奔忙。笑杀红尘客。行踪类触羊。虚名网。薄利场。雁飞不到最堪伤。须知为韩逸士从松子。绝胜云梦将军死未央。两疏机见。鸱夷泛航。翻身跳出红尘浪。问兴亡。封侯拜将。今日在何方。
出队子
作者：无心子
朝代：明
体裁：曲

众上：平生豪放。平生豪放。万竹林中作醉乡。搊筝拨瑟韵铿锵。酌酒敲棋心意爽。笑傲乾坤。尘氛尽忘。
出队子
作者：无心子
朝代：明
体裁：曲

众：豪门深奥。豪门深奥。庭院无风花自飘。绿窗朱户雀屏高。活泼盆鱼趣自饶。一带清溪。流出小桥。
出队子
作者：无心子
朝代：明
体裁：曲

外生同上：玉宫金阙。玉宫金阙。瑞气祥光如电掣。一轮残月已西斜。玉佩趋朝响蹀躞。福地人天。景物自别。
出队子
作者：无心子
朝代：明
体裁：曲

小生上：心怡神旷。心怡神旷。水廓山林景倍常。诗坛酒社乐徜徉。问柳寻花真胜赏。浮白呼卢。歌喉有腔。
出队子
作者：无心子
朝代：明
体裁：曲

山林疏旷。山林疏旷。不复冠簪在庙廊。游山玩水任猖狂。意契心孚在草莽。豪迈顿兴。风流怎当。
出队子
作者：无心子
朝代：明
体裁：曲

生上：晴空云朗。晴空云朗。百种名花开向阳。殷红浅紫斗芬芳。喜遇英豪皆羡仰。别墅吟哦。耽觉胜常。
出队子
作者：无心子
朝代：明
体裁：曲

生小生净丑众上：清明节到。清明节到。寒食春归御柳条。风轻云淡日轮高。发尽红芳小碧桃。同到豪家。把姻亲赘招。
刘泼帽
作者：无心子
朝代：明
体裁：曲

三更一梦跷蹊甚。道巫姬来奔庵门。果逢妆次多欣幸。想节义定超群。致菩萨相怜悯。
刘泼帽
作者：无心子
朝代：明
体裁：曲

老旦扮尼僧上：佛前宝鼎香烟尽。喜禅林净遍松筠。深山更有谁来问。听得声唤频。只索相询问。
剔银灯
作者：无心子
朝代：明
体裁：曲

中净上：恩东命。河阳书发。早不觉已临洛下。心忙似箭飞腾跨。似黄耳将言传达。娇娃。欢生喜洽。免交人望得眼巴。
剔银灯
作者：无心子
朝代：明
体裁：曲

俏才郎风流潇洒。兰闺里曾同幽雅。门前不见青骢马。空生怨鸾孤凤寡。非嗟。想关雎咏佳。那些个已称有家。
剔银灯
作者：无心子
朝代：明
体裁：曲

旦上：渐迤逗寒侵绣袜。重里上销金绣帕。玉壶冰贮凝鸳瓦。幽闺里香添宝鸭。合：嗟呀。心情似麻。望不到鳞鸿音札。
剔银灯
作者：无心子
朝代：明
体裁：曲

洛阳生文章高姹。蒙圣赐覃恩优拔。功名已遂人惊讶。这离恨一时都罢。大家。不同井蛙。忙收拾。共投治衙。
卜算子
作者：无心子
朝代：明
体裁：曲

生上：花姿柳眼情方吻。匆匆又在离分。桑弧矢志未全伸。惜别颇增新闷。
卜算子
作者：无心子
朝代：明
体裁：曲

贴扮巫彩凤上：帘外雨初晴。莺声入梦惊。落花飞絮总关情。怪得春来多病。愁脉脉。泪盈盈。
双劝酒
作者：无心子
朝代：明
体裁：曲

净丑末外同上：不耕不种。如枭如獍。博友酒朋。气求相应。章台柳色正青春。恃豪强随意狰狞。
古轮台
作者：无心子
朝代：明
体裁：曲

贴：叹迍邅。空门寄迹已经年。今朝喜遂心头愿。净：你何故欢容。为甚惊猜。敢只是旧家姻眷。贴：我是彩凤巫姬。聘谐金雀。河中曾结好良缘。净：喜相逢。一朝厮见。问何因在此参禅。贴：为遭巨寇。顿起烽烟。守贞不屈。舍命赴深渊。蒙慈善。投师挂搭。苟延残喘。
啄木儿
作者：无心子
朝代：明
体裁：曲

外：见金雀。喜倍饶。前定姻缘不可逃。听和鸣韵叶关睢。看麟趾永遂桃夭。人缘偶就天机巧。青春成就鹣鹣好。我也不虑频频华发萧。
啄木儿
作者：无心子
朝代：明
体裁：曲

庸愚辈。孺子曹。难配名门阀阅高。那西池解语文鸾。岂东方鸣谷鸱枭。外：不须过谦。但求些须聘物。庶小女于归有名。生：多承不鄙谐姻好。止有良工凿就黄金雀。权作湘江解佩皋。
啭林莺
作者：无心子
朝代：明
体裁：曲

旦：多承款留情意好。木桃未报琼瑶。待河阳会后将伊报。贴：一盏清茶。焉敢望报。请问檀越何方人氏。尊姓大名。今欲何往。旦：井文鸾。配洛下英豪。贴：原来夫人姓井。所配洛阳英豪是谁。旦：安仁潘岳。主县令近承新诏。路迢迢。取来任所。相会在明朝。
啭林莺
作者：无心子
朝代：明
体裁：曲

旦：我官人洛下称年少。掷果车月下元宵。偶然抛与黄金雀。作聘仪成就鸾交。向河中应召。从别后并无音耗。喜今朝。登庸入仕。鸳侣复同巢。
四边静
作者：无心子
朝代：明
体裁：曲

净引众上：星驰电走轰雷击。官兵要迎敌。主将甚英雄。喽啰有强力。合：扎金裹赤。旌旗耀碧。大剑与长鎗。蛇矛对金戟。
四边静
作者：无心子
朝代：明
体裁：曲

阐扬威武军容赫。谋谟鬼神测。若要救苍生。须当去残贼。合：乘机掩袭。狂沮奔魄。兵器塞峦川。光辉拥锋镝。
园林好
作者：无心子
朝代：明
体裁：曲

功名事。非同偶然。何须虑离鸾拆鸳。但愿得鹏程鹗荐。归来日。永团圆。夫和妇。拜苍天。
园林好
作者：无心子
朝代：明
体裁：曲

小生上：月车郎。两谐室家。妻和妾。玉无玷瑕。堪羡入芸窗诗话。行庆贺。到私衙。
大迓鼓
作者：无心子
朝代：明
体裁：曲

丑：巫姬貌甚妍。金莲窄窄。玉笋尖尖。若教陪侍明公宴。不须问卜与求签合前。
大迓鼓
作者：无心子
朝代：明
体裁：曲

净：都爷号令严。花名火票。朱印书佥。名姬闻说多娇艳。这番难说费心田。合：共饮三杯。休得太谦豪饮笑介。
天下乐
作者：无心子
朝代：明
体裁：曲

却不道有个人儿侧耳听。专欲闻声。俺怎肯再消停。只怕说小鬼头贪顽不回应。进了这大门庭。转过了翠柏亭。才入红香境。
太师引
作者：无心子
朝代：明
体裁：曲

净：为寻花步入招提境。紫云岩有观音殿庭。金雀花在阶前相映。閒拈弄。偶遇尼僧。因说起相公名姓。扑簌簌泪珠交迸。却原来是遭劫掠。铮铮守贞。拚投崖。遇救仗彼神灵。
太师引
作者：无心子
朝代：明
体裁：曲

生：顿心惊。蓦地如悬罄。止不住盈盈泪零。自当日长亭分袂。问归期细嘱叮宁。却原何身离坑阱。幸得保全躯命。劈鸳鸯是猖狂寇兵。最堪怜。蓬踪浪迹似浮萍。
好姐姐
作者：无心子
朝代：明
体裁：曲

丑：领文非同等闲。这差使自然经惯。星移电走。洛阳闻杜鹃合前。
好姐姐
作者：无心子
朝代：明
体裁：曲

洛阳远隔数关。思故友。特传云翰。公差远涉。须当勿惮烦。合：宜急返。天涯兄弟垂青眼。莫为崎岖行路难。
字字双
作者：无心子
朝代：明
体裁：曲

丑上：天官冢宰位三公。名重。吟诗作赋入皇宫。声动。明窗净几趁秋风。吹送。纸墨笔砚四仙童。听用。
字字双
作者：无心子
朝代：明
体裁：曲

丑上：自家生得最清奇。标致。聪明情性世间稀。伶俐。女娘见我笑嘻嘻。挝趣。相思害得药难医。非细。
字字双
作者：无心子
朝代：明
体裁：曲

净：自家生得美容姿。俏丽。冲天学问与山齐。得意。终朝花酒把咱迷。耍戏。十年身到凤凰池。成器。
字字双
作者：无心子
朝代：明
体裁：曲

小净扮碧梧上：小小花奴巧妆成。洁净。一心只望脱风尘。执性。东邻西舍按歌声。堪听。吾家门户冷清清。没兴。
寄生草
作者：无心子
朝代：明
体裁：曲

贴丑：醉杨柳楼心月。歌桃花扇厎风。香车宝马争驰竞。调丝品竹声相应。含宫嚼徵声相称。金吾玉漏暂时停。灯光月色频遥映。
寄生草
作者：无心子
朝代：明
体裁：曲

龙阁下祥光映。凤城中喜气生。鳌山上万盏金莲竞。天街上千朵芙蓉盛。大都中几许游人并。韵悠悠箫管最堪听。整齐齐逐户户排春盛。
尾声
作者：无心子
朝代：明
体裁：曲

云笺细写心头愿。重整粉烟娇面。更与他金雀花枝去了宿缘。
尾声
作者：无心子
朝代：明
体裁：曲

前程万里真当奋。得见今时人品。与�同升入事君。
尾声
作者：无心子
朝代：明
体裁：曲

喜事重增眉睫悦。嘱付臣功记者。断断休休方是也。
尾声
作者：无心子
朝代：明
体裁：曲

团团月正明。皎皎灯光映。看簇簇游人欣幸。朵朵花枝娇颤影。喜孜孜乐升平。又遇着熙熙节令。有多少俊佳人步月行。似飘飘广瀛。如纷纷仙境小姐。你到其间呵。。管取情欣欣笑语乐盈盈。
尾声
作者：无心子
朝代：明
体裁：曲

天台有路通蓬岛。绝胜裴航碾玉膏。雀聘应同驾鹊桥。
尾声
作者：无心子
朝代：明
体裁：曲

太平村里居安稳。千峰万壑隐荆蓁。莫管沙场起战尘。
尾声
作者：无心子
朝代：明
体裁：曲

小净：忽惊户外传声答。忙启门阑觑。咱喜见莲开并蒂花。
尾声
作者：无心子
朝代：明
体裁：曲

意欢欣。情舒畅。携手同登不夜堂。且安排再整壶觞。
尾声
作者：无心子
朝代：明
体裁：曲

月团圞。人欢畅。满地纱笼映月光。月有清明花有香。
尾声
作者：无心子
朝代：明
体裁：曲

气相求。声相应。绣榻重围煖玉屏。分付鸡人莫乱鸣。
尾声
作者：无心子
朝代：明
体裁：曲

烟村四五人家近。三匝归鸦绕树林。忽见清虚指甲痕下。
尾声
作者：无心子
朝代：明
体裁：曲

生：西风马系垂杨畔。早向长途趱玉鞭。直待一举成名返故园。
尾声
作者：无心子
朝代：明
体裁：曲

空堂晤语开愁抱。不觉谯楼已四敲。烛尽香残天渐晓。
尾声
作者：无心子
朝代：明
体裁：曲

笙箫冷咽良宵度。女貌郎才天下无。惟愿和鸣永翕如。
尾声
作者：无心子
朝代：明
体裁：曲

虎躯七尺皆英猛。铁甲金盔气象雄。直把中原血染红下。
尾声
作者：无心子
朝代：明
体裁：曲

金銮献上和鸣颂。咫尺瞻天叨宠。真个才高绝学。不亚雕龙。
尾犯序
作者：无心子
朝代：明
体裁：曲

生：潸然泪渍襟。只为功名。远投京郡。身在石城。望巫山彩云。孤窘。瞻兔魄清光易缺。孤雁影。双栖未稳。凄凉处。还当自解。幽独恐伤神。
尾犯序
作者：无心子
朝代：明
体裁：曲

贴：执手翠眉颦。顿香肌减。玉臂钏松金。此去京师。早成名立身。英俊。时已至。攀龙附凤。须频发鱼笺雁音。多嘱付。黄花开后。专望锦归人。
山坡羊
作者：无心子
朝代：明
体裁：曲

贴：听说罢。心怀怨恨。不由人珠泪流滚。记那日阳关别离。岂今朝一旦成齑粉。净：一天好事。不必怨嗔。贴：两泪零。夫君那得闻。毁容剔目。肯把清名殒。视死如归不足云合前净。
山坡羊
作者：无心子
朝代：明
体裁：曲

贴：巫彩凤身为妾媵。业嫁与潘安英俊。净：元来是洛阳潘安仁。他是你丈夫。虽是天下闻名。标致后生。我齐万年却也是个草头皇帝。你且与我做个正宫皇后。贴：羞杀你狗党狐群。我怎肯丧志污红粉。净：你若从吾。享不尽荣华富贵。贴：我是一妇人。荆钗与布裙。宁甘厮贱。守志全闺阃。怎肯偷生悖大伦。净：既不相从。拿去杀了。贴合：休嗔。刀剑丛中愿丧身。如今。含笑从容归冥阴。
川拨棹
作者：无心子
朝代：明
体裁：曲

旦：杯相饯。两情浓。惜断弦。看双双玉箸潸然。看双双玉箸潸然。一寸愁肠已似剜。这离愁有万千。那离愁有万千。
引
作者：无心子
朝代：明
体裁：曲

外上：喜遇英豪。成就宜家宜室好。
惜奴娇
作者：无心子
朝代：明
体裁：曲

盏泻流霞。看山围黛色。翠柏浓遮。观瞻处。突兀远山如画。繁华。奇葵吐艳。红榴舒锦。错萼新蒲插弝。合：珠砂写狰狞艾虎。试看毒魔惊讶。
懒画眉
作者：无心子
朝代：明
体裁：曲

云笺蚕茧净溶溶。蘸得霜毫墨意浓。千军一扫马群空。和鸣赋就鸾交凤。不觉花阴过短蓬。
懒画眉
作者：无心子
朝代：明
体裁：曲

外上：朝来帝命出曈胧。晓听疏林远寺钟。起来无语怨东风。芸窗欲作和鸣赋。七步难如子建雄。
懒画眉
作者：无心子
朝代：明
体裁：曲

生上：神京景色豁心胸。远水遥岑翠黛浓。大家庭院果重重。锦川怪石多奇样。绝胜巫山十二峰。
懒画眉
作者：无心子
朝代：明
体裁：曲

贴：金猊香袅午风轻。绰注吟猱指下生。移商换羽峡猿惊。歌弹流水高山调。举世宁无钟子听抚弄琴介。
懒画眉
作者：无心子
朝代：明
体裁：曲

閒拈彩笔小窗东。只见映日荷花别样红。文章声价愧难同。欲将思入风云态。转觉无端睡思浓。
扑灯蛾犯
作者：无心子
朝代：明
体裁：曲

旦贴丑上：密层层绮霞围夜屏。香馥馥锦云藏春盎。闪烁烁帘幕垂。节铮铮玉钩儿声跄。一朵朵梨花剪冰。一点点琼宫里滴玄霜。轻拂拂花梢弄影。乱纷纷忽惊箫管奏琳琅下。
折桂令
作者：无心子
朝代：明
体裁：曲

贴：谢夫人贤慧撑达。济困扶危。容纳奴家。最堪怜飘泊天涯。苦遭兵变。命掩黄沙。虽只是感菩提。投师挂搭。终不失伴香奁。侍奉供茶。云阻巫峡。脸衬丹霞。愿从今手习流黄。说甚么鬓整堆鸦。
收江南
作者：无心子
朝代：明
体裁：曲

贴：呀。猛可里喜相逢。惊觉呵。恍疑似露中花。生：谢得你投崖守志足堪誇。今日里分开破镜又重华。这金雀可佳。那金雀可佳。成就了文鸾彩凤遂心芽。
新水令
作者：无心子
朝代：明
体裁：曲

旦上：冰清玉润坐琴衙。对两山排闼如画。苔痕阶上绿。日影席前花。脂粉轻搽。髻包笼香罗帕。
普天乐
作者：无心子
朝代：明
体裁：曲

众：白面郎。诚佳丽。真才俊。誇出世。灯月下。灯月下。悄立潜窥。恨杀他径路无媒合前。
普天乐
作者：无心子
朝代：明
体裁：曲

众：里中儿。知谁遇。唾面乾。全无愧。何方的。何方的。亡命顽皮。只载得明月空回合前。
普天乐
作者：无心子
朝代：明
体裁：曲

净：为何因。兴长叹。对瑶琴。言一遍。贴：你就是潘相公家瑶琴。向日为何不见你。净：我在家园。近方来。恩主高迁。贴：因为相公做了官。你来随任了。净：是。贴：且问你。潘相公为何得了官净：山爷写书。荐我相公于张尚书门下为客。忽然圣旨传宣。作鸾凤和鸣赋。进呈御览。。为才华喜动天颜。忽恩来日边。成就了洛阳才子。玉堂仙眷。
普天乐
作者：无心子
朝代：明
体裁：曲

旦贴丑上：喜良宵。逢佳会。月团圆。人欢聚。灯光照。灯光照。遍彻清虚。尽傲游。共乐雍熙。合：呀。看纷纷似蚁。笙歌杂鼓吹。其实是阳春一布。万物光辉。
普天乐
作者：无心子
朝代：明
体裁：曲

生上：月明中。回家里。群掷果。知何意方才车上坐着。见许多女娘。悦吾容貌。以果掷之。果中又有金雀一对。但不知谁氏女娘。掷着这对金雀。真是令人可爱呵。。寰中宝。寰中宝。旷世诚稀。似双双并蒂莲漪合前。
普天乐
作者：无心子
朝代：明
体裁：曲

鼓声咚。金声送。震天雷。铅锡铳。穷林下。穷林下。蛟兔奔丛。幽谷里。野鹿潜踪。提师率众。须臾打破金城瓮。时未至。暂尔屯粮。事垂成。且也藏锋。
普贤歌
作者：无心子
朝代：明
体裁：曲

净：三杯捉月软如泥。五斗朝天百事宜。方巾四角齐。道袍更出奇。强似公门当皂隶。
普贤歌
作者：无心子
朝代：明
体裁：曲

小净上：门庭寂静故人稀。空有园林花木奇。尘朦粉与脂。空闲牌与棋。弦子琵琶高挂起。
朝元歌
作者：无心子
朝代：明
体裁：曲

恩颁圣朝。敕赐郎官诰。河阳路遥。喜出都门道。为赴瓜期。敢辞回绕。瑞世脩崇文教。先试牛刀。管弦歌舞琴瑟调。房杜是吾曹。张汤不受嘲。合：山川路杳。真个是肃勤昏早。肃勤昏早。
朝元歌
作者：无心子
朝代：明
体裁：曲

自愧青年尤少。何心羡锦袍。一赋奏皇朝。鸾凤和鸣。才庸德少。属意命登廊庙。宠及予曹。腾蛟起凤在此朝。赤胆侍神尧。擎天岂惮劳。合前：山川路杳。真个是肃勤昏早。肃勤昏早下。
朝天子
作者：无心子
朝代：明
体裁：曲

丑上：逞风流美仪。就月前转回。宝车儿碾得香尘起投南向北。看穿东过西。俏多情。沿街立。看红颜出奇。觑丰姿标致。笑兮倩兮。美目盼兮。只待果投来珍异。那个慈悲好善的奶奶观世音。赏我一个果子壳儿。也不空交我走这一遭。小净：过来。老娘与你一个果子。与你一个黑溜偢荞麦的饺饵丑：啐。。强遭瘟。真没趣下。
朝天子
作者：无心子
朝代：明
体裁：曲

丑：过花溪柳堤。入锦丛绣围。最可人喷鼻芳馨味。佳人仕女。看盈盈整齐。倾国姿。多娇丽。小姐。你看那壁厢潘安仁来了。取果掷之。旦：取果子来。贴：不曾带得来。旦背云：不若就将金雀掷之。掷介生接金雀介生：问因何笑嘻。作如斯情意。可疑动疑莫妄疑。早难道意孚心契。羡婵娟。皆知趣下。
朝天子
作者：无心子
朝代：明
体裁：曲

净上：见银蟾散辉。喜花灯点齐。觑星桥火树多奇异。绮罗丛里。望霓裳羽衣。看娇娥。皆修媚。逞堂堂貌仪。整花花冠髻。走回笑回还更回。早难道踏枝不遇。那个善菩萨。与我一个果子。也不枉空走了这一遭儿。小净：过来。老娘与你一个果子。净：什么果子。小净：四楞方的板砖。拳头大的鹅卵石众下净：打了脊梁。。揣羞颜。忙回去下。
朱奴儿
作者：无心子
朝代：明
体裁：曲

喜心齐。人情汹汹。打围场。飞禽种种。兽蹄鸟迹皆驰纵。金弹子个个不空。豪兴觉偏浓。扬威耀武。沧江鱼化龙。谷鸟成威凤。那时方显是英雄。
桂枝香
作者：无心子
朝代：明
体裁：曲

外：云笺传信。重劳清问。开缄时心旷神驰。情契当年交敬。奈别来数春。别来数春。年更馀分闰。荐扬英俊。生：大人念念不忘故友。足占同心辅政之雅。晚生琐尾。山野庸人。亦有仕则慕君之念。惟祈汲引。曷胜欣忭外：既来此。。且屈予门。有日风雷振。行看足步云。
桂枝香
作者：无心子
朝代：明
体裁：曲

生：伏承清问。敬将言进。论山公政令维新。镇河中法严都阃。且飘逸不群。飘逸不群。高谈阔论。志甘肥遁。外：原来如此。吾知山公身在仕途。心耽诗酒久矣生：向日得契山公。遨游洛阳。以故潘岳得附骥尾。。步仙尘。曾结金兰契。持书谒大人。
梁州序
作者：无心子
朝代：明
体裁：曲

小生：羡英豪一代人文。欣美质珠玑言论。看双飞健翮。直上青云。堪作国家梁栋。朝陛名卿。廊庙圭璋品。神飞千里外。望鸿音。雁帛鳞笺莫厌频合前。
梁州序
作者：无心子
朝代：明
体裁：曲

生：圣朝英杰。金兰龆龀。道义交情兼尽。言而有信。须知隐显同伦。幸喜帝心简在。都阃河中。万里威名振。金戈和铁马。壮儒绅。伫看弘施立大勋。合：长亭上。金卮进。叮咛执手还重问。倾盖处。袂难分。
梨花儿
作者：无心子
朝代：明
体裁：曲

丑上：巫家彩凤真娇艳。教坊独把声名占。我心欲要效鹣鹣嗏。。冤家不肯相怜念。
梨花儿
作者：无心子
朝代：明
体裁：曲

净扮公差上：公门走卒心如箭。饮酒吃食无足厌。终朝吃了赚铜钱嗏。。强似开个招商店。
步步娇
作者：无心子
朝代：明
体裁：曲

贴旦同中净上：辞禅离却云堂下。经典从今罢。重观镜里花。水月閒心。复教尘挂。丑：来此是官衙。百年之事今方罢。
水底鱼儿
作者：无心子
朝代：明
体裁：曲

车马成群。长驱阵似云。身披铁甲。头戴茜红巾。头戴茜红巾众下。
水红花
作者：无心子
朝代：明
体裁：曲

大行劫掠掳生民。抢金银。死生前定。繁华世界好乾坤。宝和珍。朱颜绿鬓。贴：眼看危崖险峻。万丈远还深。这是我复命喜归阴也啰。
水红花
作者：无心子
朝代：明
体裁：曲

贴：突遭危乱丧吾身。苦难禁。深崖弃殒。忽惊眼乱与神昏。为何因。清风一阵奴家方才被贼人掳掠。厉志投崖。不知为何。有物负身。止闻耳边有风雨之声。将我送于此处。你看空山寂寞。古木成林。但不知此是甚么所在。好苦。。又不知何州何郡。惟听钟磬音。想必是所不二净禅林也啰。
江儿水
作者：无心子
朝代：明
体裁：曲

旦：细看巫娥貌。亭亭出水花。三贞九烈堪钦讶。从容气度真幽雅。闺中得子真无价红霞。你送巫娘到绣房中。换了鲜明衣服。待相公回来。与他完聚。巫娘呵。。重整黛螺新画。相会才郎。免得夕萦朝挂。
江儿水
作者：无心子
朝代：明
体裁：曲

生上：契友书投至。心交情意坚。匆匆行色难留恋。一肩负得琴和剑。阳关三叠情无限。怕听骊歌声啭。泪湿绞绡。顷刻化成冰霰。
江头金桂
作者：无心子
朝代：明
体裁：曲

旦：休得要巧妆行径。我跟前不奈听。金雀当初婚订。得谐双姓。绾红丝牵定盟。我和你鸳鸯交颈。连枝同并。只合气求相应。共享安宁。如何觊傍枝。觅小星。大亏心短倖。生：下官并无短行旦：你还说甚么。。背行蹊径。空自语惺惺。出书介：这题诗绝句伊谁寄。出双雀介雀解双飞却怎生。
江头金桂
作者：无心子
朝代：明
体裁：曲

生：非是我亏心薄行。你从来贤会称。旦：便不贤会这一遭儿生：这也是儿女故态。。一自与卿分手。良朋胥庆。喜巫姬守志盟。旦：说甚么巫姬。我不晓得。生：巫姬者。乃是巫彩凤。青楼守志女子也。旦：青楼之女。有甚么志生：我与山公名山酌酒。见渠执爵徬徨。举止羞涩。细鞫伊情。顿生怜悯。我实无意于他。当不过山公撺掇。非干我事。。因此上偶遇私成。未闻尊命。旦：却又来。你既不惑志于他。何不差人报我知道。乃率意竟行。这等大胆可恶可恶。生：那时也要差人修书报知夫人。然后成事。怎奈一时情牵。欲罢不能。没奈何。只得不告而娶。若是夫人见他青楼守志。也要生怜。旦怒介：掷果之生。忘其耻也。生：那巫姬实无一端可取。旦：既无一端可取。缘何两意相投。生：闻说寇兵入境。他投崖殒身。感神救之为比僧。旦：他今做了比丘尼。他也是六根清净。傍观不雅。使不得了。生：望海涵仁育。毕吾狂兴。旦：你的兴儿觉得太狂了些。生跪介：免得意萦深。旦：区区县令。作此态度。可不羞耻。且起来。我实对你说。生：愿闻。旦：这桩事断然成不得生：便不成也罢了。异哉。这金雀怎么在你手里来了。。正是鹿迷郑相应难辨。蝶梦庄周不易明。
沐恩波
作者：无心子
朝代：明
体裁：曲

末上：晋代风流。潘岳氏。年少清奇。掷果车轮。求月下。金雀双遗。豪迈王孙怜国士。多情淑女定于归。偶遇山涛连荐。夫和妇。两分离。巫彩凤。百花魁。欣一见。喜相随。奈贼风惊走。投观为尼。种得河阳花满县。和鸣鸾凤乐雍熙。受天恩宠渥。青史上。永留题。
油葫芦
作者：无心子
朝代：明
体裁：曲

早奉鸾娘法令行。为探春离却闺庭。一个儿步匆匆转过小围屏。一个喜孜孜走入繁华境。一个意閒閒观看情和景。一个蝉鬓上簪满了花蛱蝶。一个裙围上妆砌小金铃。一个眼内逗风情。一个心上添佳兴。好姐姐只待要看花灯。
沽美酒
作者：无心子
朝代：明
体裁：曲

这情踪。实可誇。看和鸣。喜气佳。凤侣鸾俦共一家。匹配有才华。掷果得风流儒雅。河阳令。放情潇洒。齐远山。举案描画。守节姬。一点不瑕。我呵。赤紧的惜花种花弄花呀。。又何虑惊鸳鸯打鸭。
泣颜回
作者：无心子
朝代：明
体裁：曲

旦贴丑上：胜概不寻常。一片银蟾清朗。王孙公子。见佳人士女成行。珠帘翠幌。一团娇斜倚雕栏上。喜孜孜携手偕行。笑吟吟并偶成双。
泣颜回
作者：无心子
朝代：明
体裁：曲

旦贴丑上：良宵三五好风光。大人家儿女。举止端庄。乘鸾来去。望琼宫玉阙清爽。赏心乐事足欢娱。俨似游蓬阆。煖溶溶春透屠苏。冷潇潇竹舞琳琅。
浆水令
作者：无心子
朝代：明
体裁：曲

望清虚银钩将挂。见惊飞乱绕归鸦。柳边花底步归衙。分行花烛。绛彩笼纱。齐天乐。歌声罢。琼卮颠倒金樽泻。众：禀老爷。已到帅府大街。小生别生介：今夜里。今夜里。暂违清话。好扳取。好扳取。一朵奇花小生别下生吊场。
浪淘沙
作者：无心子
朝代：明
体裁：曲

旦扮白衣大士上：端坐紫云龛。五十三参。参参见佛自能谙。不二之门无挂碍。戒尔嗔贪。
浪淘沙
作者：无心子
朝代：明
体裁：曲

末扮二太子上：云锁二峰巅。鹫岭深庵。参差古木有榆楠。何必浮生空碌碌。阆苑三千。
海棠娇
作者：无心子
朝代：明
体裁：曲

旦上：春风吹绿鬓。一番花柳更新。草色杂苔痕。贴丑：轻烟飞雾润条红。上巳佳辰。嗟瞬息。叹逡巡。
混江龙
作者：无心子
朝代：明
体裁：曲

民安国正。堪誇海宴与河清。真个是文施经济。又喜武定升平。一霎时斗回寅柄三阳泰。猛可里律转乾坤四序宁。桃符遣岁。爆竹传声。诗联献吉。颂句新清。将椒觞献酒。以玉剪裁冰。春光都次第行节令。看他那锦绣六街三市。真个也勾引出柳径花星。
清江引
作者：无心子
朝代：明
体裁：曲

净丑上：相公文章真奇妙。又遇时来到。平步上青云。高把龙门跳。这富贵逼人来。非是小。
清江引
作者：无心子
朝代：明
体裁：曲

功名富贵如飘瓦。世事休萦挂。三万六千场。良会无多价。好光阴。似加鞭。催骏马。
滴溜子
作者：无心子
朝代：明
体裁：曲

末引二旦扮宫女上：天官的。天官的。忠心既竭。和鸣赋。和鸣赋。引领俊杰。文史多般涉猎。恩官沐宠荣。龙颜大悦。令授河阳。用人求协。
滴溜子
作者：无心子
朝代：明
体裁：曲

皇恩重。皇恩重。高如华叠。微臣的。微臣的。才庸德劣。敢不铭心罄血。风云际会时。赐环遗玦。敢谓高宗。梦得傅说。
滴溜子
作者：无心子
朝代：明
体裁：曲

蒙不弃。蒙不弃。星媛下招。承台命。承台命。曷胜雀跃。外：玉润冰清绝妙。何须月老邀。翁先成造。指日乘鸾。共鸣九霄。
点绛唇
作者：无心子
朝代：明
体裁：曲

净引众军士上：战乱戈纷。金鼙鼓振威风迅。掳掠人民。闻者皆逃遁。
点绛唇
作者：无心子
朝代：明
体裁：曲

末上：旌动龙蛇。旗摇日月。星将灭。漏尽铜壶。三唱鸡声彻。
煞
作者：无心子
朝代：明
体裁：曲

见如今。全盛时。挂冠裳。解铁衣。山林远避寻心契。竹林有乐谁能识。宦路无媒我见机。猛然跳出红尘地。与他们搊筝拨索。酌酒谈棋。
犯尾引
作者：无心子
朝代：明
体裁：曲

别泪染征尘。乍协凤俦。才温鸳枕。一纸贤书做破情。矛盾。肠已断。有谁代罄。口难提。惟怜损神。贴上：相思处。叠峦层嶂。总是恨伤心。
猫儿坠
作者：无心子
朝代：明
体裁：曲

旦：原来贤妹守节苦蓬飘。今幸相逢是法力招。合将令女配时髦。从教与你共处幽闺。同事兰膏。
猫儿坠
作者：无心子
朝代：明
体裁：曲

贴：夫人贤慧。天下把名标。趋事阶前敢惮劳。下陈深荷贵人包。从教与你叠被铺床。免丧蓬蒿。
玉交枝
作者：无心子
朝代：明
体裁：曲

雀分人远。两情伤。心牵意悬。古来曾合延平剑。又还闻浦水珠旋。天涯顷刻愁怎言。长亭遥。望松金钏。须早寄鱼书雁笺。苦分襟断鸿飞燕。
玉胞肚
作者：无心子
朝代：明
体裁：曲

乞容分辨。我是路中人。因花叩禅。贴：这等说。你是慕金雀花儿。特来游玩。此花生于白衣大士之前。其叶似昙花一般贵重。客官何劳尘质。挹此仙芬净：小人因慕名花。远投福地。倘篱边短干。肯移陶令之前。境上清风。准拟落孟嘉之帽。。乞尊师方便弘施。分一钵。感恩非浅。贴：客官。此花有什么紧要。你觅他怎的。净：小人要他怎的。乃是上命差遣。贴：那个差遣净：不瞒你说。是河阳县令。。潘安才子有名传。他也曾月下乘车掷果旋。
玉胞肚
作者：无心子
朝代：明
体裁：曲

净扮瑶琴上：恩官差遣。访名花遍历胜园自家承命。一路到此。且喜收得异样名花。今打听得紫云岩观世音庵内。有一种金雀花儿。十分奇异。待我去求他一钵。带回河阳。。紫云岩大士禅林。闻得他有花开遍此间已是。但见角门半开。不免挨身进去则个。。抽身半掩入篱边。只见满地堆金菊蕊鲜。
玉胞肚
作者：无心子
朝代：明
体裁：曲

净：人生有几。且追欢。不必怨悲。你虽然恪守幽闺。也须要应变随机。贴：我这般弱质。怎生去得。净：我看你腰肢瘦怯不胜衣。会有才郎入品题。
玉胞肚
作者：无心子
朝代：明
体裁：曲

贴上：昼阑人倦。苦折磨平遭兵变。幸菩萨大舍慈悲。将弱体引投尼院。苦空寂寞对枯禅。不二门中灭罪愆。
玉胞肚
作者：无心子
朝代：明
体裁：曲

贴：时乖运否。平白地顿生祸危。自不惯献舞呈歌。那些个举案齐眉。净：山爷请洛阳潘相公。此去倘有些好处。也不见得。贴：舍羞忍耻任凌夷。塞翁失马知凶吉。
玉胞肚
作者：无心子
朝代：明
体裁：曲

黄花开遍。正凄凉重阳节天。满阶前金雀争开。与奴家聘仪同艳。令我对花无语堕花钿。闷对禅关两泪涟。
生姜牙
作者：无心子
朝代：明
体裁：曲

朱干彩辔。新马扬尘。白旄黄钺排成阵。威仪甚。法令存。军声迅。六师已整人人奋。早驰士马当前进。小生：征期甚迫。告辞了。合：河桥惜别在初春。知他甚日重亲近生丑下介小生行介。
生姜牙
作者：无心子
朝代：明
体裁：曲

遥观日已曛。奔前村。飞花点点侵青鬓。鞭神骏。去似云。霜蹄迅。肘中幸有黄金印。行看一举苏民困合前。
生查子
作者：无心子
朝代：明
体裁：曲

外上：彻底映冰壶。更喜恢弘度。佳婿近乘龙。与我光门户。
生查子
作者：无心子
朝代：明
体裁：曲

小生上：才子吐虹霓。上客英名振。圣主作贤臣。吾侪当荐进。
生查子
作者：无心子
朝代：明
体裁：曲

小生戎服众军拥上：节钺镇河中。逆贼干天宪。仗剑取渠魁。壮气凌霄汉。
生查子
作者：无心子
朝代：明
体裁：曲

生上：子夜万花香。皓月清辉朗。欲去乐游场。閒把情怀畅。
生查子
作者：无心子
朝代：明
体裁：曲

生：传报喜天缘。银汉桥横渡。旦：环佩自风清。云鬓轻笼雾。
皂皮鞋
作者：无心子
朝代：明
体裁：曲

鬓儿斑。背儿弯。腿痛腰疼行路难。长吁短叹自悲酸。要求致仕养家难。
短拍
作者：无心子
朝代：明
体裁：曲

月上东墙。月上东墙。人游蓬厂。最可人星明月朗。人月两相当。看今月团圆。曾经照古人观赏。醉人儿扶归象床。喜得穿窗月色。照人清爽。
石榴花
作者：无心子
朝代：明
体裁：曲

小生众扮内侍同上：羊车乘出。游遍各宫庭。随处所。似流萍。衣冠群御任徐行。问何人。今夜卿卿。众：启万岁爷。龙车至此。羊止不行。小生：此是何处。众：是贾娘娘宫中。小生：便幸贾淑妃。众：圣驾到了。快请娘娘接驾见介小生：卿家平身。。看他笑迎。喜人间天上欢娱并合前小生。
石榴花
作者：无心子
朝代：明
体裁：曲

贴：宫筵乞巧。五彩绣云生。风细瑟。月微明。沈香亭上听吹笙。望银河。乌鹊桥成。牛郎女星。看年年一度情欢庆。合：陈瓜果。共玩名楼。结蛛丝。为卜人灵。
神仗儿
作者：无心子
朝代：明
体裁：曲

光明赫烈。光明赫烈。炉香满爇。直透凌霄阙。仙仗霓旌排设。香雾绕。紫云遮。香雾绕。紫云遮。
神仗儿
作者：无心子
朝代：明
体裁：曲

冠裳次列。冠裳次列。忠丹恳切。拜舞真诚谒。遥望天颜欢悦。趋玉佩。上笺牒。趋玉佩。上笺牒。
秋蕊香
作者：无心子
朝代：明
体裁：曲

外上：一代文章司命。天朝开济元臣。紫袍玉带黄金印。承恩日。觐枫宸。
秋蕊香
作者：无心子
朝代：明
体裁：曲

生：才到长安京郡。欲为观国之宾。鲰生若也逢昌运。敢言鼓瑟齐门。
穿花蝶
作者：无心子
朝代：明
体裁：曲

生上：承恩命。除书新授河阳令。种花满县。曷胜荣幸。赋罢气淩霄汉。文成口唾珠玑。夜常老叟执青藜。杖上红光焰起。下官自从到河阳作令。且喜黎庶从约。士子修文。坐致物阜民安。益见太平有象。又得山公。近与嵇阮诸君子。同会此方。因此多觅奇花异卉。时复相邀。共谈诗酒。瑶琴去久。尚未回来。待他来时。必有几种奇花异卉也。净上：正欲清谈逢客至。偶因小饮报花来。小人回来了。生：所觅奇花。今有几种。净：花样甚多。花名不一。小人记不得许多。编成一首花歌儿。念与老爷听。生：你也会作歌儿。净：近朱者赤。近墨者黑。老爷既能作赋。小人岂不能作歌。生：你念来。净：歌百花。数百花。细细从头说不差。丽春月季并含笑。牡丹芍药与山茶。鹅黄鸭绿鸡冠紫。鹭白鸦青鹤顶芽。迎春百合兼银杏。艳李秾桃及木瓜。佛见笑。小金沙。百日红开映紫霞。芙蓉莺粟蔷薇色。海棠散水木稚槎。千叶石榴葵灿锦。含香栀子茉莉花。紫荆拗。杜鹃葩。瑞香玫瑰水红花。萱草芝兰清且秀。腊梅檐匐馥而华。淩霄玉蕊宜男佩。凤尾辛夷木笔花。红菡萏。玉屏芽。酴酥锦带粉团插。琼瓣绣毬同一色。月中丹桂岂凡杂。更有一般真奇异。菊名金雀实堪誇。
窣地锦裆
作者：无心子
朝代：明
体裁：曲

净：时光明媚值春朝。云淡风轻景色饶。丑上：风流潇洒让吾曹。何必求筮讨六爻。
窣地锦裆
作者：无心子
朝代：明
体裁：曲

名家有女貌妖娇。疑是嫦娥下九霄。洛阳年少两英豪。同到他家把婿招。
窣地锦裆
作者：无心子
朝代：明
体裁：曲

小净丑贴旦上：女娘名籍教坊家。檀板银筝艺果佳。清歌妙舞度年华。占断排场实可誇。
红衲袄
作者：无心子
朝代：明
体裁：曲

净：我见你似巫娥出世尘。只待要赴高唐行合卺。我似楚襄王。体貌多才俊。暮暮朝朝。与你会雨云。贴：妾非神女。你岂襄王。若此欺心。必遭显戮净：胡说。。准备着合欢床。裯与衾。快与我整新妆。巧梳鬓。堪誇一对鸾凰也。月下应牵宿世绳。
红衲袄
作者：无心子
朝代：明
体裁：曲

岂不闻卓文君夜听琴。他也曾奔相如。归昼锦。女娘家说甚么彝伦尽。跸跸班班利嘴唇。贴：这等颠倒纲常之人。说他怎的。净：堪笑你绿衣儿。忒恁村。到于今。入牢笼。须从顺。再推辞不就姻缘也。白刃飞霜命不存。
绕地游
作者：无心子
朝代：明
体裁：曲

旦上：新春节令。眼界多繁盛。守闺仪身闲心静。独奉椿庭。晨昏供敬。惟愿取福寿康宁。
缕缕金
作者：无心子
朝代：明
体裁：曲

贴小净同上：强兵燹。忽来临。流离遭困苦。害斯民自与潘郎别后。未及数日。目今齐万年拥众作乱。已至北门。大家奔散。碧梧。快收拾行李。逃难他方去。。袜浅弓鞋小。路途劳顿。死生未卜走无门。难挨这艰窘。
耍孩儿
作者：无心子
朝代：明
体裁：曲

贼徒猖獗须臾死。阃外提师号令齐。炎威气岸横千里。身披锁子黄金甲。士拥旌旄统虎貔。功成谈笑称无敌。得胜处填然画鼓。喜扬鞭奏凯而回。
节节高
作者：无心子
朝代：明
体裁：曲

长蛇封豕。同易为功。从来武略皆能用。张威勇。识守攻。知轻重。运筹帷幄多擒纵。坐看一鼓乾坤动。合：看看玉兔已升东。忙麾大队归山洞。
莺啼序
作者：无心子
朝代：明
体裁：曲

旦：吾家旧聘隔岑遥。一见吻合天巧。看双双比翼文雕。其中委曲难料。觑伊家寄迹在空门。莫不是丈夫妻小。从实告。岂河东狮吼奸狡。
莺啼序
作者：无心子
朝代：明
体裁：曲

贴：尼本彩凤巫氏年虽少。贞心守志甘老。河中有都督山涛。开宴令贻金雀。订姻盟。侍御栉巾。遭强寇。投崖神保。事凑巧。喜夫人一时来到贴跪旦介。
菊花新
作者：无心子
朝代：明
体裁：曲

耿耿心怀一寸丹。欲成大用济时艰。孙武袖中看。不负名题简翰。
衮
作者：无心子
朝代：明
体裁：曲

小生：荣行事吉辰。荣行事吉辰。云路须当近。万斛天香。管取嫦娥引。生：从今别去。离情不忍。勤探取。便鳞鸿。频修问。
解三酲
作者：无心子
朝代：明
体裁：曲

宝篆香渐消金鼎。铜驼上玉漏传更。风流旖旎偏相称。鱼共水。喜同心。暗思今夜银河耿。重订佳期山海盟合前。
解三酲
作者：无心子
朝代：明
体裁：曲

贴：持金爵。御前为敬。执玉斝。丹陛趋承。欣逢七夕宫筵盛同乞巧。望瑶京。预占佳种蓝田玉。水拍银盆弄化生。合：交相映。喜年年此夜。鸾凤和鸣。
谒金门
作者：无心子
朝代：明
体裁：曲

旦上：惊时变。自觉心如悬箭。方痛椿庭哀未展。又诵离鸾怨。贴：深幸鸳帏缱绻。忽报画眉人远。别酒才斟。红雨线。忍见萦牵。
谒金门
作者：无心子
朝代：明
体裁：曲

生上：昭代兴文运。万里鹏抟思奋。七襄八宝负经纶。珠玑万斛。频献金门。未遂风云。
赚
作者：无心子
朝代：明
体裁：曲

旦丑同上：远涉兼程。已到河阳锦绣城。丑：官衙近。忙行通报便相迎。禀老爷。夫人已到。生：出公庭。旦：喜今官爵威仪盛。不弃糟糠感志诚。生：真侥倖。偶因代赋承新命。有惭为令。有惭为令。
赚
作者：无心子
朝代：明
体裁：曲

旦：巫妹。你剪雪裁冰官人。。你袖失遗书似薄情。杨花性。沾泥飞絮类书生。生上：见卿卿。今朝喜得交鸳颈。旦：不负当年金雀盟。生：与你所分金雀。夫人想必带来也。旦：妾朝夕佩在身伴。君之金雀何在。生：藏在书箱内。旦：当年赠别。金雀轻分。此夕重逢。依然成对。可去取来。待我仍以绣线同心。系于一处。生：多承夫人美意。下官即当取来。呀。夫人初到。未可轻言巫氏之事。他又提起金雀。将甚么与他对合。罢罢。便将巫氏寄来的书信。与他一看。或者见他为我守节投崖。接来完聚。也不见得。呀。书已不在袖中。怎么处。旦：相公金雀怎么不取来。生：寻不见书箱锁匙。待明日取来看罢。旦：真薄倖。原何陇蜀相兼并。这般渴病。这般渴病。
醉翁子
作者：无心子
朝代：明
体裁：曲

旦：休负。向芸窗勤磨月斧。亲看嫦娥。早登天府。生：良晤。但学浅才疏。不是名朝君子儒。合：齐歌舞。听谯楼频传银箭。漏滴铜壶。
金字经
作者：无心子
朝代：明
体裁：曲

旦：巫氏女。顶礼重瞻云色昙。守志将身赴岑岩。岩也么岩。险危又岂堪。远送河阳太法坛。
金字经
作者：无心子
朝代：明
体裁：曲

末：大菩提。巍巍法象盛庄严。高座落伽山海南。南也么南。慈悲救世僝。领旨前行不敢延。
金莲子
作者：无心子
朝代：明
体裁：曲

老旦：听诉因。三贞九烈全闺阃。草茅庵。且淹留几旬。惟愿得喜相逢。那时重会旧温存。
金钱花
作者：无心子
朝代：明
体裁：曲

丑净同上：忽闻呼唤声频。声频。慌忙奔走如云。如云。小心直役敢因循。持玉罍。捧金樽。勤饯别。出都门。
锦堂月
作者：无心子
朝代：明
体裁：曲

旦：得助。获配名儒。惭非淑女。金雀已占前数。百岁良缘。愿取唱随同步。郎不忝朱履簪缨。妾自愧荆钗裙布合前。
锦堂月
作者：无心子
朝代：明
体裁：曲

生：婚赖鸾书。姻盟帝府。光彩喜增门户。玉润冰清。乐事早从天付。幸丝萝松柏交扳。羡美玉蒹葭倚附。合：同欢晤。真个是义结朱陈。姓交齐鲁。
锦缠道
作者：无心子
朝代：明
体裁：曲

贴：听他言。惹起我心头恨绵。情重美姻缘。不由人秋波玉箸双悬。想那端阳日。在翠屏轩持觞席前。一霎时。共英才成就鹣鹣。夫和妇。遂心田。鼓瑟琴。幸不嫌卑贱。无端整祖鞭。到做了分珠失剑。又谁知此日信音传。
锦衣香
作者：无心子
朝代：明
体裁：曲

守志娃。言非假。未破瓜。多娇姹。邂逅相逢。便成婚嫁。郎才女貌实堪誇。盟坚金雀。作室宜家。管云迷巫峡。又何愁鸾孤凤寡。鸳侣齐飞驾。风流潇洒。万恨千愁。一时丢罢。
长拍
作者：无心子
朝代：明
体裁：曲

种种花放。种种花放。重重酒酿。花情酒债堪赏。对花酌酒。递花枝击鼓催觞。花艳酒卮香。向百花深处。把酒樽开赏。今朝共饮中山酒。明日花飞又那厢。算将来。花酒解愁肠。真个是酒浮花色。一团春盎。
降黄龙
作者：无心子
朝代：明
体裁：曲

小生：际会风云。起蛰春雷。出潜离隐。太平时候。正相逢明良。康济经纶。那贤臣休休断断。料应是作哲知人惟谨。致鱼书。早当参谒。急宜前进。
降黄龙
作者：无心子
朝代：明
体裁：曲

生：儒绅。匪曰萃宾。技拙雕龙。久艰登俊。乘时前去。把丹衷一寸。远达枫宸。慇勤上书投刺。但只恐鼓瑟齐廷错认。荷深情。云笺锦札。定教传信。
雁儿落
作者：无心子
朝代：明
体裁：曲

生：昨赴河阳墅。未返家。今日里早归衙。来花下。虽然是与心知共酒诗。怎能彀向巫娥谈别话见介：呀。。非是俺重沈酣。眼乜斜。非是俺。耽曲蘖。贪杯斝。只为心上事难抛下。也只为意中人在一涯。卿家恁怜我。鬼门上空占卦。旦：休要负我。方许你二人完聚。就在此堂前拜我一拜。我便如尊命生：若肯相容。莫说一拜。百拜也不敢辞。终身不忘厚德。。恕小生幸也么差。俺这里。愿抒情。甘罪罚。
霜天晓角
作者：无心子
朝代：明
体裁：曲

老旦贴同上：寒风嶛峭。寂寞关山道。万事不由人造。都缘命里相招。
风入松
作者：无心子
朝代：明
体裁：曲

小生扮山涛众随上：天书何幸出枫宸。荷隆恩简拔儒臣。自惭伏枥难胜任。惟只秉丹心一寸合前。
风入松
作者：无心子
朝代：明
体裁：曲

生：天光云影望中春。果然是万象增新。彩霞出海如铺锦。梅共柳。含娇吐润。合：不忍别同袍故人。图一晤。到都门。
香柳娘
作者：无心子
朝代：明
体裁：曲

外：羡才高拟嵩。羡才高拟嵩。堪为赋颂。锦心绣口谁能共。是文章正宗。是文章正宗。掷地似鸣钟。奇思过晁董。生：狂生偶成。方将负愧不胜。大人何事见许如是。但不知何为作此外：老夫前承圣旨。命为此赋。于中秋日进览。适才搆思。不觉熟睡。今得子一挥而成。且文不加点。老夫明日引子奏上金銮。在我不失以人事主之诚。在子亦得以庆风云之会也。。明朝入禁中。明朝入禁中。奏闻九重。腾蛟起凤。
香柳娘
作者：无心子
朝代：明
体裁：曲

生：念鲰生幼冲。念鲰生幼冲。不胜惭悚。闻言自觉多惶恐。谢当朝相公。谢当朝相公。荐引及愚蒙。怕庸才似醯瓮。倘明时有容。倘明时有容。奇观胜逢。扳龙附凤。
马不行
作者：无心子
朝代：明
体裁：曲

外：欲议良姻。之子于归在吉辰。须是才堪班马。志可屠龙。要步青云。文鸾诗若也赋清新。鸳帏便可谐秦晋。合：才子佳人。一双两好言当信。
马不行
作者：无心子
朝代：明
体裁：曲

末：示语谆谆。即去传言媒妁们。管取门当户对。女貌郎才。契结朱陈。洛阳才子岂无人。不须徒叹花如锦合前。
驻云飞
作者：无心子
朝代：明
体裁：曲

众：小小园亭。别是幽奇可适情。假石堆山径。花木多繁盛嗏。。数点远风清。霞天相映。写入丹图。妙似蓬壶境。乐以忘忧世念轻。
驻云飞
作者：无心子
朝代：明
体裁：曲

众：行浊言清。仔细思之实可憎。走遍烟花境。谁不相亲敬。小净：是那个敬你。丑：他爱我软款情怀。净：他喜我温柔情性。丑：他道我歪唇缺嘴。如海螺杯斜嵌珍珠。净：他道我麻面胡须。如羊肚石倒栽蒲草。外：他道我四时春药。千金不倒之方末：他爱我上下光头。通宵彻夜之妙。你与姐姐说。不要轻慢人。嗏。。何必恁相轻。这般薄倖。冷面如冰。视我如枭獍。只教你萧墙祸必生。
驻云飞
作者：无心子
朝代：明
体裁：曲

众：赶月流星。好酒斟来五六瓶。果子无馀剩。鱼肉都乾净小丑：嗏。。财主要天生。饱餐高兴。盛扰尊前。感激情难尽。明日还来续此行。
驻云飞
作者：无心子
朝代：明
体裁：曲

贴：不用閒争。我是美玉无瑕岂玷蝇。心地常清净。一片如冰镜嗏。。野蔓与閒藤。休思淫奔。独守闺帏。不似杨花性。若要相逢除再生下。
高阳台引
作者：无心子
朝代：明
体裁：曲

净扮齐万年众随上：千斤膂力。三尺青锋。宝刀挥起耳生风。绣旗飘彻漫空。黄池赤子兵戈弄。苍头老稚皆惊动。养威蓄锐在山东。聚英豪。皆虎雄。
鹊踏枝
作者：无心子
朝代：明
体裁：曲

为春色可憎困。兰闺女误青春。苦春怀满膺。厮索却春和景明。道花姬动情若不去玩赏呵。。只怕白添上了朱颜鬓。内作莺啼惊睡介旦：打起黄莺儿。莫教枝上啼。啼时惊午梦。欲待诵新诗。贴丑猛可里梦觉流莺。
麻婆子
作者：无心子
朝代：明
体裁：曲

丑上：有诗有诗多才调。仲尼说我学问高。有貌有貌多俊俏。陈平说我最风骚。新大褶。皂罗袍。方巾四角带儿飘。捲檐金顶缠棕帽。何必文章教尔曹。
麻婆子
作者：无心子
朝代：明
体裁：曲

有才有才诚高妙。渊明见我便折腰。有容有容诚清造。子瑕说我类宋朝。豪家女。把婿招。千欢万喜摆摇摇。一场好事天来到。指日乘鸾吹凤箫。
黄龙衮犯
作者：无心子
朝代：明
体裁：曲

娇滴滴上苑。花枝。娇滴滴上苑花枝。整齐齐越罗氅裳。窄勾勾步出金莲。窄勾勾步出金莲。玉纤纤素华在掌。知他是周郑吴钱赵李张。却教我何处问行藏。恨匆匆叫着丫鬟。恨匆匆叫着丫鬟。声杳杳不知何向下。
黑麻序
作者：无心子
朝代：明
体裁：曲

贴：烘霞。金盏慵拿。总洛阳年少。十分潇洒。我一心守志。愿甘孤寡。羞答。难当势焰踏。持杯自叹嗟。相公请酒。生：女儿家。真个是香笼豆蔻。十分幽雅。
一笑轩为宗旨南作
作者：无愠
朝代：明
体裁：古风

一笑轩中行复坐，青山白云不可唾。六户虚凝绝点尘，经案铜瓶安一个。灵山对众拈花时，百万龙象徒蚩蚩。金色头陀独解事，冁然微笑扬双眉。笑边真旨凭谁委，木强杨歧未相许。客来不必更踌躇，便应识取轩中主。
不归篇
作者：无愠
朝代：明
体裁：古风

昨日又不归，今日又不归。竟自无归日，劳我长歔欷。歔欷为何事，怜此忘家子。弃却祖翁业，向外图经纪。岁月苦无多，悠悠水上波。心源未照廓，奈此生死何。
参禅行赠荷藏主
作者：无愠
朝代：明
体裁：古风

参禅乎，参禅乎，参禅须是大丈夫。当信参禅最省事，单单提个赵州无。行亦提，坐亦提，行住坐卧常提撕。蓦然打破黑漆桶，便与诸圣肩相齐。所以懒瓒不受黄麻诏，芙蓉不受紫衲衣。既是参禅了生死，谁肯逐物成自欺。近代参禅全不是，尽去相师学言语。纵然学得言语成，恰似雕笼养鹦鹉。鹦鹉随人巧调舌，白日千般万般说。问渠所说事若何，随问随言怎分别。劝后生，宜猛烈，著手心头便须瞥。三乘教典米中沙，百千诸佛眼中屑。参禅乎，参禅乎，丝毫系念非良图。堪叹神仙张果老，灼然不爱药葫芦。
古剑歌为快藏主赋
作者：无愠
朝代：明
体裁：古风

阴阳为炭天地垆，飞廉鼓鞁元气嘘。陶熔万物绝纤滓，神剑脱范成斯须。想得当初运工处，号泣神天走魑魅。七佛传持直至今，铓锷荧荧转铦利。文殊昔日用最亲，等闲持逼如来身。虎气腾光射牛斗，龙身跃水清埃尘。柄杷何年落君手，当阳一击生铜吼。坐断乾坤建太平，突鬓蓬头敢追后。
寄宗圣西堂
作者：无愠
朝代：明
体裁：五言律诗

宿有扶宗志，辛勤四十年。句清堪供佛，业白可笺天。燕坐畦衣薄，经行雪顶圆。长庚光欲灭，内院一灯传。
归来篇
作者：无愠
朝代：明
体裁：古风

归来兮归来，归来免攀陪。山泉甘露味，草座黄金台。人生当自足，自足真天禄。宁为击壤歌，莫作穷途哭。一法不留情，青山四时青。折松拂石坐，白云林外行。
悼深居迪元师兄
作者：无愠
朝代：明
体裁：五言律诗

忆昔同参请，先师彊健时。一言未脱口，密意已先知。更不从人觅，终能厚自持。阴凉天下树，展卷且高吟。
无言歌为真如本长老作
作者：无愠
朝代：明
体裁：古风

无言歌，无言之道言难传。机头领略犹钝汉，句后解会知徒然。我本有口且无舌，兴来不妨歌一阕。七金山外觅知音，引得虚空笑声咽。君不见空生寂寂岩头坐，匝地天华乱飘堕。又不见毗耶病夫施一默，潦倒文殊叹无及。两处牢关尽掣开，白日青天轰霹雳。
日峰歌为升居士赋
作者：无愠
朝代：明
体裁：古风

羲和鞭日升扶桑，残星晓月俱遁藏。出海高峰最先照，草木滉漾浮金光。兴来振衣凌绝顶，俯览人间同坎井。呼吸元气融心神，摆脱尘劳发深省。一真之境无异同，声闻醉酒如瘖聋。安得毗耶多病翁，与渠把手击节歌日峰。
来禅人求长句
作者：无愠
朝代：明
体裁：古风

近来禅子好长句，才写短句便不喜。句有短长理则一，何故于中分彼此。长者不知长几何，短者不知短几许？若能直下究根源，长短皆由妄心起。阿呵呵，罗罗哩。须弥为笔虚空纸，写出赠行一句子。此去从君较短长，莫教打失自家底。
松岩杂言
作者：无愠
朝代：明

石门关外天梯险，拚得身心到不难。为报五湖云水客，好来于此共跻攀。念念无生自入微，瓶中米尽腹中饥。夜深月下敲门急，道者蕉溪托钵归。跏趺默数鼻中息，始促须知久自长。日晚下床行一遍，石炉烧过几行香。心无可了何须了，道本无成作底成。野性好为泉石伴，隐居不是为逃名。山中十日九日雨，树头青青落不住。白犬寻踪入草间，惊起竹鸡飞上树。秋旦阴阴电光闪，起洗沙锅煮藜糁。细拨垆中火种无，邻寺疏钟隔重崦。
松岩杂言·其一
作者：无愠
朝代：明
体裁：七言绝句

石门关外天梯险，拚得身心到不难。为报五湖云水客，好来于此共跻攀。
松岩杂言·其三
作者：无愠
朝代：明
体裁：七言绝句

跏趺默数鼻中息，始促须知久自长。日晚下床行一遍，石炉烧过几行香。
松岩杂言·其二
作者：无愠
朝代：明
体裁：七言绝句

念念无生自入微，瓶中米尽腹中饥。夜深月下敲门急，道者蕉溪托钵归。
松岩杂言·其五
作者：无愠
朝代：明
体裁：七言绝句

山中十日九日雨，树头青青落不住。白犬寻踪入草间，惊起竹鸡飞上树。
松岩杂言·其六
作者：无愠
朝代：明
体裁：七言绝句

秋旦阴阴电光闪，起洗沙锅煮藜糁。细拨垆中火种无，邻寺疏钟隔重崦。
松岩杂言·其四
作者：无愠
朝代：明
体裁：七言绝句

心无可了何须了，道本无成作底成。野性好为泉石伴，隐居不是为逃名。
次南堂韵送寿首座归扶桑
作者：无愠
朝代：明
体裁：古风

屋头铁马声丁东，明明历历扬真风。老夫梦熟蓬莱宫，钧天乐广盈耳中。觉来轩知与神遇，逸响遗音竞奔注。梦觉曾无起灭心，帖然一似沾泥絮。道人推门露未乾，相看一笑非颟顸。十世古今融当念，大千沙界归毫端。爱尔年来手脚老，出没神机电光扫。南堂室内早鹰扬，钵袋千钧已传了。翻忆当时侍禅榻，开口便受拦胸踏。罔象明珠离水泥，轩辕宝镜开尘匣。明朝送君鄞水边，博多远泛东归船。老夫闭门仍打眠，更无心力论单传。
次韵题高斋
作者：无愠
朝代：明
体裁：七言绝句

高斋寂寂俯清池，瓦鼎香浮十二时。天晓定回松下石，藓痕青上布伽黎。
热
作者：无愠
朝代：明

大地烁金石，禅心只晏如。幽閒无浊虑，郁？自清虚。坐石频挥麈，临流看跃鱼。优游三界内，寒暑不关渠。
热
作者：无愠
朝代：明
体裁：五言律诗

大地烁金石，禅心只晏如。幽閒无浊虑，郁�自清虚。坐石频挥麈，临流看跃鱼。优游三界内，寒暑不关渠。
热
作者：无愠
朝代：明

大地烁金石，禅心只晏如。幽閒无浊虑，郁𡋯自清虚。坐石频挥麈，临流看跃鱼。优游三界内，寒暑不关渠。
特峰歌
作者：无愠
朝代：明
体裁：古风

一峰特立天地间，仰望不及徒跻攀。知有何人住绝顶，菜叶流出清溪湾。雾捲烟舒日千变，枯木岩前路回转。善财到此亦踌躇，何处亲承德云面。华开华落春复秋，太华未足为朋俦。石背萝阴卧麋鹿，风前日下啼栗留。千奇万怪状不尽，得趣忘言心自领。栽田博饭老杨岐，见说年来赋归隐。
病中赠医僧悦可庭
作者：无愠
朝代：明
体裁：古风

我怀佛祖病，不独病厥躬。三界病有尽，我病无终穷。可庭解医病，聊与言病功。虚空病之体，病体离虚空。呻吟侬笑病，欢乐病笑侬。推病病不去，觅病病无踪。年来识病处，不将病挂胸。千病及万病，只与一病同。有身则有病，无身病何从。
白云山谷歌赠麟藏主
作者：无愠
朝代：明
体裁：古风

白云缥缈无住著，独与青山如有约。暮向青山头上飞，朝来又抹青山脚。道人业空寂，不喜世上名。既爱白云白，复嗜青山青。结此茅庐事深隐，笑指云山当户庭。
示惟寂
作者：无愠
朝代：明
体裁：古风

古人出家为生死，今人出家则否尔。生死由来既不明，况复所为同俗子。友不友兮师不师，浩浩成群习庸鄙。触事如今已面墙，何待他年始知耻。而汝既然为我徒，日用应须重操履。教旨禅宗力究参，圣像晨昏更勤礼。傥或一朝得入头，便有清声播人耳。慎勿悠悠过一生，没头浸在涛浪里。我今衰老百无能，随分山林且容与。汝来问讯我合掌，觌面何曾孤负汝。
示秀禅人
作者：无愠
朝代：明
体裁：古风

南能北秀同一师，朝参暮请同一时。胡为分宗作南北，匹似骨肉成乖离？只缘见性有差别，究竟也知无二说。明镜非台火里沤，菩提有树空中橛。丈夫岂肯师于心，便从陆地甘平沉。直是循流了源委，三乘教外求知音。空室老矣无机智，吃饭有时忘却箸。因子凌晨觅赠言，掇笔不觉书长句。
箴仲规扁所居为清白居
作者：无愠
朝代：明
体裁：古风

道人晏坐清白居，身心不动长如如。月窟深藏雪狮子，冰壶静贮银蟾蜍。绝色纯真妙难测，中下焉能造其域。不修梵行事空王，岂守邪禅作家贼。纵横廓落含十虚，三尺丈六携手归。彻骨风流秪者是，六门日夜扬光辉。灵利师僧近来少，往往多从外边讨。本无阶级坦然平，到此定应先跶倒。
谢静中过访
作者：无愠
朝代：明
体裁：五言律诗

扫迹千岩里，柴门久不开。正逢新雨足，忽见故人来。烧笋供茶碗，烹薇荐粥杯。欲留君共住，分石坐堆堆。
赠东林球侍者
作者：无愠
朝代：明
体裁：古风

天球卞璧为世瑞，遇贵则贱贱则贵。形山之宝迥不同，赫然谁敢当头觑。我笑庐山十八贤，莲漏声中门眼睡。独有渊明解见机，瞥尔攒眉便归去。上人亲自山中来，老我不必频频举。铁牛耕破舌头皮，有口莫吸西江水。
赠道士凌云峰
作者：无愠
朝代：明
体裁：古风

坐夏不出户，尘缘净于扫。羽客苕溪来，访我无生道。无生不可学，可学成缴扰。有物天地先，冥冥还杳杳。仙凡本一致，明悟当及早。蹠蹻岂永年，颜冉未曾夭。南薰破炎热，浓绿莺声老。与子两忘言，尘寰即蓬岛。
送渭侍者省师叔印宗就问讯
作者：无愠
朝代：明
体裁：古风

徂徕之松渭川竹，劲节高标拔尘俗。衲僧行志亦如斯，甘分空山抱幽独。香严一击忘所知，鸟窠叠足忘危枝。只将松竹代说法，布毛何用拈来吹。道人东寺有师叔，慎莫抛家事驰逐。铁船打就已多时，归帆好趁东风熟。
道初和尚悼偈
作者：无愠
朝代：明
体裁：偈颂

人谓真际死，我谓真际生。真际本非幻，幻生真际名。禅房夜月冷，石塔春雨鸣。宗纲正落纽，伫立徒含情。
闻蝉
作者：无愠
朝代：明
体裁：五言律诗

侵晓堆桅坐，蝉声出树林。分明宣祖意，何处有凡心。历历消清梦，悠悠助独吟。时人皆共听，谁谓少知音。
题圭上人山舍
作者：无愠
朝代：明
体裁：五言律诗

红叶填松径，清溪绕竹林。西风双鬓老，落日半窗阴。坏衲偏宜厚，幽居不厌深。竺仙遗偈在，展卷且高吟。
题王山人草斋
作者：无愠
朝代：明
体裁：五言律诗

筑室凫溪上，松门日夜开。家贫无雀入，山好有僧来。雨漏重苫草，年深旋积苔。绕檐梨与栗，祗为子孙栽。
将之润州柬昆山诸子
作者：无文
朝代：明
体裁：七言律诗

囊携赠什满朋笺，岂用临岐更黯然。瓦钵未谋前路食，草鞋先乞故人钱。江山半壁全输我，风雪何心亦上船。他日若吟怀友句，定惊深壑老龙眠。
过胡白叔旧居
作者：无文
朝代：明
体裁：七言绝句

衡宇依然没草莱，已无吟叟杖苍苔。夕阳一片疏篱下，几点寒花独自开。
登多景楼
作者：无方
朝代：明

大山千丈青岧峣，长江万古铺琼瑶。银河倒影落天堑，海门日日来春潮。伟哉孙刘辈，壮志摩云霄。只今英雄遗草木，秋霜肃杀寒不凋。朱阑仄上横斗杓，烟峦直下明金焦。黄鹤山空杜鹃老，鸳鸯渚冷芙蓉娇。人间笑傲输渔樵，犹将举废论前朝。万岁岭，千秋桥，月明尚有人吹箫，月明尚有人吹箫。
初夏罨画溪泛舟
作者：无著
朝代：明

为看原上桑麻，小艇浮来落花。树杪云中僧寺，溪边竹里人家。
赋小诗以呈求希哲一文
作者：日本僧左
朝代：明

二月天和乍雪晴，见君似见祝先生。醉中不觉虚檐滴，吟作灯前细雨声。
游育王寺
作者：日本无名氏
朝代：明

偶来览胜鄮峰境，山路行行雪作堆。风搅空林饥虎啸，云埋老树断猿哀。抬头东塔又西塔，移步前台更后台。正是如来真境界，腊天香散一枝梅。
题春雪
作者：日本无名氏
朝代：明

昨夜东风胜北风，酿成春雪满长空。梨花树上白加白，桃杏枝头红不红。莺问几时能出谷，燕愁何日得泥融。寒冰锁却秋千架，路阻行人去不通。
咏柳
作者：日本贡使
朝代：明

涌金门外柳如金，三日不来成绿阴。折取一枝城里去，教人知道是春深。
金菊对芙蓉
作者：旧曲
朝代：明
体裁：曲

功压伊周，威扬南北，门迎珠履三千。赖一人有庆，四海安然。元戎不听鸣金鼓，辕门报人马平安。宽刑薄敛，崇儒重道，纳士招贤。
十四夜陪李明府游海上
作者：时太初
朝代：明
体裁：七言律诗

秋月照人如白昼，楼船浮海坐清空。银山雪屋三更浪，鼍鼓龙箫万里风。豪气横吞云梦泽，醉魂飞堕水晶宫。鸡鸣钟动失清景，惊起东方旭日红。
白燕·其一
作者：时太初
朝代：明
体裁：七言律诗

春社年年带雪归，海棠庭院月争辉。珠帘十二中间捲，玉剪一双高下飞。天下公侯誇紫颔，国中俦侣尚乌衣。江湖多少閒鸥鹭，宜与同盟伴钓矶。
醉后口号二首
作者：时太初
朝代：明

新书欲献帝王家，奈此家贫道路赊。醉卧江村风雪里，时时自比贾长沙。谁人更识贾长沙，老作江南百姓家。但使瓶中有春酒，不劳恸哭与长嗟。
闻山东消息三首
作者：时太初
朝代：明

王事私恩不共天，益都城下枕戈眠。鲸鲵戮尽为京观，子孝臣忠亿万年。纵道三东柱石倾，华夷黎庶不须惊。张皇国势如平日，詹事新来总父兵。从今父老不须悲，詹事英名四海知。汉室中兴吴楚破，条侯元是绛侯儿。
陪郑明德倪元镇游天平山四首
作者：时太初
朝代：明

官河春水绿悠悠，水上人家尽画楼。买取吴娃三日酒，放船直到百花洲。高台千尺对层峦，只许吴王醉里看。山色不随勾践去，游人还得倚阑干。郑监风流老不衰，倪宽头白更应痴。吴越英雄已泥土，欲从江海问西施。百花洲上百花开，花是吴王旧日栽。吴王去后无消息，岁岁看花人自来。
马益之邀陈子山应奉秦景容县尹江上看花二公竹枝歌予亦作数首
作者：时太初
朝代：明

吴淞江上好春风，水上花枝处处同。得似鸳鸯与鸂鶒，时时来往锦云中。水上花枝日日开，行人头白不能来。请看门外东流水，流向沧溟更不回。江水东流更不回，行人白发苦相催。只恐明朝风雨恶，夜深灯烛亦须来。千株云锦照江沙，沙上青旗卖酒家。莫怪狂夫狂得彻，吴姬玉手好琵琶。吴姬玉手好琵琶，少小声名到处夸。但使主人能爱客，年年来此看江花。江花红白最堪怜，莫惜看花费酒钱。他时白发三千丈，纵使频来不少年。黄家渡西多好春，黄家渡上酒能醇。看花吃酒唱歌去，如此风流有几人。寒食清明正好春，看花须着少年人。少年看花花自喜，白发看花花亦嗔。松江水碧碧如天，水上行人坐画船。记得吴儿《竹枝》调，为君高唱百花前。日日花前金叵罗，百年能得几经过。花开花谢人还老，狂客狂吟莫厌多。寄语看花江上人，清明时节好来频。清明节后多风雨，风雨颠狂恼杀人。
马益之邀陈子山应奉秦景容县尹江上看花二公竹枝歌予亦作数首·其五
作者：时太初
朝代：明

吴姬玉手好琵琶，少小声名到处夸。但使主人能爱客，年年来此看江花。
游仙侣洞
作者：时溪鐄
朝代：明
体裁：古风

人醉鸿相亲，雪消花未老。上游春水生，煖风吹古道。閒来秉烛洞中游，多情常为此淹留。山翁及早传丹诀，莫遣蓬莱笑白头。
远回吴中
作者：时用章
朝代：明

船首看山兴不孤，西风吹我过姑苏。寒烟古木夫差墓，落日平芜范蠡湖。野店唤沽双酘酒，渔舟争卖四腮鲈。故乡咫尺明朝到，十载离愁一旦无。
七月既望日玉山主人与客晚酌于草堂中肴果既陈壶酒将泻时暑渐退月色出林树间主人乃以高秋爽气相鲜新分韵余得高字
作者：昂吉
朝代：明
体裁：七言律诗

窗外白云翻素涛，座间翠袖妒红桃。风生杨柳暑光薄，月上芙蓉秋气高。喜近山僧吟树底，更随仙子步林皋。主人才思如元白，日日题诗染彩毫。
乐府二章送吴景良
作者：昂吉
朝代：明

吴门柳，东风岁岁离人手。千人万人于此别，长条短条那忍折。送君更折青柳枝，莫学柳花如雪飞。思君归来与君期，但愿柳色如君衣。采采叶上莲，吴姬荡桨云满船。红妆避人隔花笑，一生自倚如花妍。低头更采叶上莲，锦云绕指香风传。殷勤裁缝作莲幕，为君高挂黄堂边，待君日日来周旋。
乐府二章送吴景良·其一
作者：昂吉
朝代：明
体裁：古风

吴门柳，东风岁岁离人手。千人万人于此别，长条短条那忍折。送君更折青柳枝，莫学柳花如雪飞。思君归来与君期，但愿柳色如君衣。
乐府二章送吴景良·其二
作者：昂吉
朝代：明
体裁：古风

采采叶上莲，吴姬荡桨云满船。红妆避人隔花笑，一生自倚如花妍。低头更采叶上莲，锦云绕指香风传。殷勤裁缝作莲幕，为君高挂黄堂边，待君日日来周旋。
听雪斋分韵得度字
作者：昂吉
朝代：明
体裁：古风

把酒临前轩，积雪满行路。清唱回春风，夜色在高树。主人雅好客，殷勤道情愫。欢极座屡更，杯深不知数。酒阑看雪行，亭亭水中度。
姑苏台送友人之京师
作者：昂吉
朝代：明
体裁：古风

送君姑苏台，台前日落云帆开。吴王宫殿已尘土，且复饮我黄金罍。吴王宴时花满屋，半酣西施倚阑曲。越兵一夜渡江来，从此荒台走麋鹿。与君吊古登高台，青天万里云飞回。愿君乘云上天去，思君偏倚台前树。
柳塘春
作者：昂吉
朝代：明
体裁：七言绝句

春塘水生摇绿漪，塘上垂杨长短丝。美人荡桨唱流水，飞花如雪啼黄鹂。
渔庄
作者：昂吉
朝代：明
体裁：七言绝句

待得桃开泛钓艖，春光三月到渔家。风回池上凭栏立，一对鲤鱼吹浪花。
湖光山色楼
作者：昂吉
朝代：明
体裁：七言律诗

危楼倚天何壮哉，轩窗八面玲珑开。水摇万丈白虹气，山横十二青瑶台。林光朝开宿鸟散，帆影暮接归云回。坐久身如在泉石，神清骨爽无纤埃。
玉山雅集图者淮海张叔厚为玉山主人作也主人当花柳春明之时宴客于玉山中极其衣冠人物之盛至今林泉有光叔厚即一时景绘而成图杨铁史既序其事又各分韵赋诗于左俾当时预是会者既足以示不忘而后之览是图与是诗者又能使人心畅神驰如在当时会中展玩之馀因赋诗以记其后云
作者：昂吉
朝代：明
体裁：七言律诗

玉山草堂花满烟，青春张乐宴群贤。美人蹋舞艳于月，学士赋诗清比泉。人物已同禽鸟乐，衣冠并入画图传。兰亭胜事不可见，赖有此会如当年。
碧梧翠竹堂
作者：昂吉
朝代：明
体裁：七言律诗

爱尔小轩梧竹好，雨晴添得草堂幽。挂帘凉月作秋色，绕屋清阴如水流。莫剪高枝留宿凤，好依劲节听鸣璆。醉来几度凭栏立，但觉萧萧爽气浮。
芝云堂
作者：昂吉
朝代：明
体裁：七言绝句

漪绿园中石一拳，十金移得置堂前。望中云气生芝草，春在仙人种玉田。
芝云堂以蓝田日煖玉生烟分韵得日字
作者：昂吉
朝代：明
体裁：古风

凉风起高林，秋思在幽室。维时宿雨收，候虫语啾唧。池浮荷气凉，鸟鸣树阴密。主人列芳筵，况乃严酒律。客有二三子，题诗满缃帙。双双紫云娘，含笑倚瑶瑟。清唱回春风，靓妆照秋日。人生再会难，此乐亦易失。出门未忍别，露坐待月出。
虎丘山送友人
作者：昂吉
朝代：明
体裁：古风

别君虎丘山，归云如鸦松树间。山公聚石坐说法，白虎台前去复还。至今台上金精伏，清气潇潇满林谷。城中之人岂解事，但见寒泉绕岩木。君行慎勿停吴舠，修名要与山齐高。酒酣君去我亦别，后夜山头望明月。
钓月轩以旧雨不来今雨来分韵得来字
作者：昂吉
朝代：明
体裁：七言律诗

经年不见顾徵士，长忆花前共举杯。一路凉风吹酒醒，满船秋雨载诗来。楼头杨柳参差见，池上芙蓉取次开。独立水光山色里，双双白鸟忽飞回。
题丹山
作者：昂吉
朝代：明

昔人仙去大兰山，台殿空遗石壁间。崖瀑四时飞白云，溪云长日护玄关。青棂露冷从猿采，仙未风生看虎还。昨夜洞前新雨过，主人留客听潺湲。
题丹山
作者：昂吉
朝代：明
体裁：七言律诗

昔人仙去大兰山，台殿空遗石壁间。崖瀑四时飞白雪，溪云长日护玄关。青棂露冷从猿采，仙木风生看虎还。昨夜洞前新雨过，主人留客听潺湲。
贺梁王生日诗
作者：昆明池上省宪官
朝代：明

贤君献寿宴嘉宾，殿帐先施巨海滨。万里晴天开锦帐，一川芳草卧麒麟。笙歌缓送金杯酒，铠杖宽围玉佩人。醉饱百官咸稽首，愿王高寿过千春。
尧山余氏溪上纳凉
作者：明一
朝代：明
体裁：古风

夏馆苦烦热，策杖出东扉。于焉临曲涧，趺坐憺忘归。嘉木散清阴，芳华扬素辉。先秋蟪蛄吟，薄暮鵁鶄飞。情忘境自适，心寂理无违。愿言与同好，丘壑长相依。
送毛伯溫
作者：明世宗
朝代：明
体裁：七言律诗

大將南征膽氣豪，腰橫秋水雁翎刀。
風吹鼉鼓山河動，電閃旌旗日月高。
天上麒麟原有種，穴中螻蟻豈能逃。
太平待詔歸來日，朕與先生解戰袍。
钦天顷
作者：明世宗
朝代：明
体裁：四言诗

予质也昧，上荷简在。答贶无由，心铭忻戴。庚寅仲冬，典礼肃雍。惟日长至，戒誓肃恭。大报皇天，庸秉微虔。献以馨齐，荐以苍瑄。礼严禋燎，乐备黄钟。顿首诚惶，仰瞻帝容。帝锡洪仁，俯鉴微忱。露垂上瑞，福敷下民。神功惟祖，超今迈古。遗我小孙，受天之祜。玄德惟考，潜升穹昊。延予小子，荷天之保。宝露降祥，湛湛瀼瀼。缀若珠玉，津润甘香。注之瑶斝，稽首而迓。荐于祖考，滋我禾稼。承以金觥，色溢精琼。呈于慈闱，增算延生。浩浩苍穹，锡我年丰。朕拜稽首，祇谒愚衷。荡荡吴慈，玄枢不息。斡运四时，惟帝之力。曰雨曰阳，亶赖穹苍。嘉贶眇昧，家国平康。感恩曷已，敢尔恣侈。夙夜勉修，以拜帝祉。
黄河澄清诗
作者：明世宗
朝代：明
体裁：四言诗

丁亥季冬，十月六日。河南之省，灵宝之邑。黄河澄清，拖练湛璧。越之四辰，宫占叶吉。县吏来报，戊子之春。乃命礼曹，详考其因。宗伯献夫，述奏以申。谓礼宜贺，率属表陈。予惭弗允，益厉恭寅。请谢河伯，朕许曰然。既而复思，斯本自天。愬源徂流，礼有后先。遣官驰往，秉其精专。甲申告吉，露拜诚虔。祀礼已成，仰荷苍乾。帝垂鉴歆，稽首拳拳。永怀庇眷，勉进德焉。既而群臣，舞拜致贺。予心甚愧，称之太过。二三辅臣，作歌以颂。录以来呈，其词雍雍。忠诚具悉，心德协一。尚赖匡弼，勿或堕逸。蒙帝锡瑞，四海宁谧。德进业修，罔敢自失。大道当钦，祖宪遵悉。是训是行，恐恐慄慄。政务惟善，民困惟恤。唐虞之际，吾欲与匹。
题李长啸漕元赁居
作者：明之
朝代：明
体裁：七言律诗

可种梅花便可居，此身安处即吾庐。胸中丘壑无今古，笔底烟霞自卷舒。著脚且坚君子操，知心自有圣人书。吾侪幸是苕川客，只好溪头学钓鱼。
送人还壶关
作者：明周
朝代：明

林花未吐怯轻寒，人在天涯送客还。千里好山迎马首，白云飞处是壶关。
都门除夕
作者：明周
朝代：明

早眠轻节序，垂老倦精神。半夜两年梦，孤灯千里身。钵分新岁饭，衣拂旧时尘。后饮屠苏者，其如感叹频。
宫辞（五首）
作者：明周藩王
朝代：明
体裁：七言绝句

吹台南下令婆坟，忆昔从王掌秘文。今日绮罗何处是，野花啼鸟自纷纷。
与颜将军樊昌过杨庵
作者：明导
朝代：明
体裁：古风

林间一聚首，莫谓非夙心。胜偶难再逢，明日岂似今。残红已落尽，子规无续音。向夕来凉风，故吹分别襟。
宋泰始歌舞曲十二首 其一 皇业颂
作者：明帝
朝代：明
体裁：古风

皇业沿德建，帝运资勋融。胤唐重盛轨，胄楚载休风。尧帝兆深祥，元王衍遐庆。积善传上业，祚福启英圣。衰数随金禄，登历昌水命。维宋垂光烈，世美流舞咏。
宋泰始歌舞曲十二首 其十一 治兵大雅
作者：明帝
朝代：明
体裁：四言诗

王命治兵，有征无战。巾拂以净，丑类革面。玉仪振旅，载戢在辰。中虚巾拂，四表静尘。
宋泰始歌舞曲十二首 其四 通国风
作者：明帝
朝代：明
体裁：古风

开宝业。资贤昌。谟明盛。弼谐光。烈武惟略。景王勋。南康华容。变政文。猛绩爰者。有左军。三王到氏。文武赞。丞相作辅。属伊旦。沈柳宗侯。皆殄乱。泰始开运。超百王。司徒骠骑。勋德康。江安谟效。殷诚彰。刘沈承规。功名扬。庆归我后。祚无疆。
宋泰始歌舞曲十二首·皇业颂
作者：明帝
朝代：明

皇业沿德建，帝运资勋融。胤唐重盛轨，胄楚载休风。尧帝兆深祥，元王衍遐庆。积善传上业，祚福启英圣。衰数随金禄，登历昌水命。维宋垂光烈，世美流舞咏。圣祖惟高德，积勋代晋历。永建享鸿基，万古盛音册。睿文缵宸驭，广运崇帝声。衍德被仁祉，留化洽民灵。孝建缔孝业，允协天人谋。宇内齐政轨，宙表烛威流。钟管腾列圣，彝铭贲重猷。明君应乾数，扰乱绍颓基。民庆来苏日，国颂薰风诗。天步或暂艰，列蕃扇迷慝。庙胜敷九代，神谟洞七德。文教洗昏俗，武谊清祲埏。英勋冠帝则，万寿永齐天。开宝业。资贤昌。谟明盛。弼谐光。烈武惟略。景王勋。南康华容。变政文。猛绩爰者。有左军。三王到氏。文武赞。丞相作辅。属伊旦。沈柳宗侯。皆殄乱。泰始开运。超百王。司徒骠骑。勋德康。江安谟效。殷诚彰。刘沈承规。功名扬。庆归我后。祚无疆。淮祥应。贤彦生。翼赞中兴致太平。宋世宁，在泰始。醉酒欢，饱德喜。万国朝，上寿酒。帝同天，惟长久。在心曰志发言诗，声成于文被管丝。手舞足蹈欣泰时，移风易俗王化基。琴角挥韵白云舒，箫韶协音神凤来。拊击和节咏在初，章曲乍毕情有馀。文同轨一道德行，国靖民和礼乐成。四县庭响美勋英，八列陛唱贵人声。舞饰丽华乐容工，罗裳映日袂随风。金翠列辉蕙麝丰，淑姿秀体允帝衷。
松篁桥
作者：明方
朝代：明
体裁：五言律诗

桥上山重重，桥下水淙淙。已无车马至，未许烟云封。春老斜风竹，秋深细雨松。不因閒送客，谁续虎头宗。
别友
作者：明旷
朝代：明
体裁：五言绝句

昨逢山寺中，今送清溪口。山水无别颜，行人自分手。
山阴道中
作者：明旷
朝代：明
体裁：五言律诗

兰舸逐江开，秋深勾践台。探奇从竹箭，即事坐莓苔。白雁行行急，丹枫树树摧。霞标望不极，疑是赤城来。
晓起
作者：明旷
朝代：明

几点星犹在树，成群鸦已出村。最是依微梵火，居然掩映松门。
秋兴
作者：明旷
朝代：明
体裁：古风

大火倏以逝，凉飔动幽林。飞霞骋奇姿，孤桐落秋阴。愿言纵芳躅，揽秀历遥岑。高视破宇宙，旷焉开我襟。灵籁妙徵羽，何必筑与琴。感此事愉悦，聊复送长吟。之子出世者，俯仰增遐心。
秋日同吴公治明府沈孺真沈稚圭沈伯龙李莫胜郭张虚诸丈结社大雅山堂得书字
作者：明旷
朝代：明
体裁：七言律诗

竹掩西园引鹿车，傍城丘壑混樵鱼。霜芜半入林堂屐，风箨时侵石几书。白社多情高士驾，青山无恙野人居。不缘湖海成嘉会，那得骊珠薄紫虚。
入寺
作者：明显
朝代：明

碧草通樵径，青松夹寺门。已来亲眼见，难去对人言。
对琴
作者：明显
朝代：明

对琴不见琴，忘琴听琴响。坐久听亦无，云飞树尖上。
樵夫
作者：明来
朝代：明
体裁：五言绝句

惟随麋鹿群，运斧斫秋云。和担束云去，歌声隔岭闻。
画梅为陆简敬
作者：明桓
朝代：明

荒鸦盘云山月低，山头雪花初化泥。沧江万里冻蛟死，元精耿耿难为稽。珠光剑气霜霰质，清寒不散香四出。天涯岁晏孰华予，东皇夜驾罗郁居。空山寂历苦延伫，千年老鹤作人语。仙人不来生白晓，天光梦影堕烟渚。似闻踪迹寄幽崖，欲往从之无处所。瑶华散下青云端。一声白纻春灯寒。朔风飞呼木叶嘶，东方欲明星汉低。酒阑顿忆隔宵梦，但闻郊野催寒鸡。芳心岁晚不摇落，微阴冥冥光照溪。山中一夜啼翠羽，玄云叫破漏寒雨。神人独立藐姑射，绰约容光歌昔昔。怅望寥天无与归，星光照野动寒碧。微风泠泠摇杂佩，掩抑芳心伫遥夕。荒山无人石路古，悄然何处寻行迹。谁家处子愁不眠，绿苔珠露生春烟。
山居诗
作者：明河
朝代：明

东溪信非遥，咫尺篱门外。桥头看落花，昨日莺声在。送雨风无力，流花水不情。啼春枝上鸟，今日更分明。屋后山疏秀，门前水清浅。朝来何处风，吹落浮云片。坞深不见人，树杪青峰堕。若个采松花，隔林应唤我。短日催身老，长吟奈病何。暗消心事尽，新识药名多。
山居诗·其一
作者：明河
朝代：明

东溪信非遥，咫尺篱门外。桥头看落花，昨日莺声在。
山居诗·其三
作者：明河
朝代：明

屋后山疏秀，门前水清浅。朝来何处风，吹落浮云片。
山居诗·其二
作者：明河
朝代：明

送雨风无力，流花水不情。啼春枝上鸟，今日更分明。
山居诗·其五
作者：明河
朝代：明

短日催身老，长吟奈病何。暗消心事尽，新识药名多。
山居诗·其四
作者：明河
朝代：明

坞深不见人，树杪青峰堕。若个采松花，隔林应唤我。
绝句
作者：明河
朝代：明
体裁：五言绝句

二月山容醒，林端别有香。心知春尚早，蜂蝶一齐忙。
除夜
作者：明河
朝代：明

岁去归何处，灯来伴此身。分明无事夜，也作不眠人。
落叶
作者：明涧
朝代：明
体裁：古风

临高观远浦，爱此水气清。一叶欲辞树，百叶相随鸣。不能同枯枝，遂此幽禽情。
病中送魏冰叔还宁都
作者：明盂
朝代：明
体裁：七言绝句

石罅秋棠一节红，主人新病客堂空。送君归度翠微岭，早有梅花小雪中。
九日登琅琊
作者：明石椽
朝代：明
体裁：五言律诗

客来寻古寺，秋晚叶填门。云破峰初出，岸颓刻半存。扪萝深绝境，采菊泛清尊。登览何曾遍，西岩月一痕。
嘉靖十五年九庙特享乐章·其一
作者：明神宗
朝代：明
体裁：四言诗

礼毕乐成，神悦人宜。笾豆静嘉，敬彻不迟。穆穆有容，秩秩其仪。益只以严，矧敢斁于斯。
嘉靖十五年九庙特享乐章·其三
作者：明神宗
朝代：明
体裁：四言诗

明明我祖，盛德天成。至治讦谟，遹骏有声。专奠致享，惟古经是程。春祀有严，以迓圣灵。惟陟降在庭，以资我思成。
嘉靖十五年九庙特享乐章·其二
作者：明神宗
朝代：明
体裁：四言诗

于维文皇，重光是宣。克戡内难，转坤旋乾。外詟百蛮，威行八埏。贻典则于子孙，不忘不愆。圣德神功，格于皇天。作庙奕奕，百世不迁。祀事孔明，亿万斯年。
嘉靖十五年九庙特享乐章·其五
作者：明神宗
朝代：明
体裁：四言诗

列祖垂统，景运重熙。于惟孝皇，敬德允持。用光于大烈，化彼蒸黎。专庙以享，经礼攸宜。俎豆式陈，庶几来思。
嘉靖十五年九庙特享乐章·其四
作者：明神宗
朝代：明
体裁：四言诗

乐比声歌，佾舞婆娑。称彼玉爵，酒旨且多。献享惟忠，神听以和。孝孙在位，受福不那。
嘉靖十年大禘乐章·其一
作者：明神宗
朝代：明
体裁：四言诗

于惟皇祖，肇创丕基。钟祥有自，曰本先之。奄有万方，作之君师。追报宜隆，以申孝思。瞻望稽首，介我休禧。
嘉靖十年大禘乐章·其二
作者：明神宗
朝代：明
体裁：古风

木有本兮水有源，人本祖兮物本天。思报德兮澧莫先，仰希鉴兮敢弗虔。
拟朝会乐章
作者：明神宗
朝代：明
体裁：四言诗

天眷圣皇，应运开基。尊临大宝，抚有华夷。武功底定，文德宏施。微臣曷报，仰称寿卮。
拟朝会乐章 其一 天命有德之舞
作者：明神宗
朝代：明
体裁：古风

《箕畴》演，洛之灵。元龟出，圣之徵。皇孝理，表八纮。役五神，策六丁。胤五总，符十朋。介金石，利永贞。天子九九八十一万岁，寿与天齐并。
拟朝会乐章 其二 天命有德之舞
作者：明神宗
朝代：明
体裁：四言诗

天子践祚，宏拓皇谟。义声翕遝，阴肃阳嘘。东款扶桑，西徼余喜。瀚海况栗，统为一家。绳牵索引，咸传于都。莫不震慑，天休涵濡。��狉狉，以拱宸枢。玉帛匪颁，《王会》有图。万岁千秋，协我贞符。
拟祭告天地乐章·其一
作者：明神宗
朝代：明
体裁：古风

仰明明，瞻巍巍，如事父，栗以夔。物莫称德曷报之，酌用陶匏斯其宜。
拟祭告天地乐章·其三
作者：明神宗
朝代：明
体裁：古风

鸾舆下临从百神，金支秀华耀五云。坛峨峨，灵欣欣，位以序列享明禋。
拟祭告天地乐章·其二
作者：明神宗
朝代：明
体裁：四言诗

六府孔修，生我兆民。富媪之功，陆海之珍。洞洞属属，清醑以陈。所佑维德，祯祥其臻。
洪武元年祀社稷异坛同壝乐章·其一
作者：明神宗
朝代：明
体裁：四言诗

崇坛北向，明禋方阐。有洁牺牲，礼因物显。大房载设，中情以展。景运既承，神贶斯衍。
洪武元年祀社稷异坛同壝乐章·其二
作者：明神宗
朝代：明
体裁：四言诗

高为山林，深为川泽。崇丘广衍，亦有原隰。惟神所司，百灵效职。清醴初陈，颙然昭格。
洪武元年袷享太庙乐章·其一
作者：明神宗
朝代：明
体裁：四言诗

维我皇祖，淑后贻谋。盛德灵长，与泗同流。发于孙枝，明禋载修。嘉润如海，恩何以酬？
洪武六年释奠先师孔子乐章·其一
作者：明神宗
朝代：明
体裁：四言诗

大哉宣圣，道德尊崇。维持王化，斯民是宗。典祀有常，精纯益隆。神其来格，于昭圣容。
洪武六年释奠先师孔子乐章·其二
作者：明神宗
朝代：明
体裁：四言诗

自生民来，谁底其盛？惟王神明，）度越前圣。粢帛具成，礼容斯称。黍稷非馨，惟神之听。
洪武六年释奠先师孔子乐章·其六
作者：明神宗
朝代：明
体裁：四言诗

有严学宫，四方来宗。恪恭祀事，威仪雍雍。歆格惟馨，神驭旋复。明禋斯毕，咸膺百福。
洪武六年释奠先师孔子乐章·其四
作者：明神宗
朝代：明
体裁：四言诗

百王宗师，生民物轨。瞻之洋洋，神其宁止。酌彼金镕，惟清且旨。登献惟三，于戏成礼。
洪武十五年重定宴飨九奏乐章·其一
作者：明神宗
朝代：明
体裁：四言诗

炎精开运，笃生圣皇。大明御极，远绍虞唐。河清海宴，物阜民康。威加夷獠，德被戎羌。八珍有荐，九鼎馨香。鼓钟簧簧，宫徵洋洋。怡神养寿，理阴顺阳。保兹遐福，地久天长。
洪武十五年重定宴飨九奏乐章·其七
作者：明神宗
朝代：明
体裁：古风

夏王厌芳醴，商汤远色声。圣人示深戒，千春垂令名。惟皇登九五，玉食保尊荣。日昃不遑餐，布德延群生。天庖具丰膳，鼎鼐事调烹。岂但资肥甘，亦足养遐龄。达人悟兹理，恒令五气平。随时知有节，昭哉天道行。
洪武十五年重定宴飨九奏乐章·其三
作者：明神宗
朝代：明
体裁：四言诗

赫赫上帝，眷我皇明。大命既集，本固支荣。厥本伊何，育德春宫。厥支伊何，藩邦以宁。庆延百世，泽被群生。及时为乐，天禄是膺。千秋万岁，永观厥成。
洪武十五年重定宴飨九奏乐章·其二
作者：明神宗
朝代：明
体裁：古风

皇风被八表，熙熙声教宣。时和景象明，紫宸开绣筵。龙衮耀朝日，金炉袅祥烟。济济公与侯，被服丽且鲜。列坐侍丹宸，磬折在周旋。羔豚升华俎，玉馔充方圆。初筵奏《南风》，继歌赓载篇。瑶觞欣再举，拜俯礼无愆。同乐及斯辰，于皇千万年。
洪武十五年重定宴飨九奏乐章·其五
作者：明神宗
朝代：明
体裁：古风

《周南》咏瞵趾，卷阿歌凤凰。蔼蔼称多士，为桢振皇纲。赫赫我大明，德尊窬汉唐。百揆修庶绩，公辅理阴阳。峨冠正襟佩，都俞在高堂。坐令八纮内，熙熙民乐康。气和风雨时，田畴见丰穰。献醴过三爵，欢娱良未央。
洪武十五年重定宴飨九奏乐章·其六
作者：明神宗
朝代：明
体裁：四言诗

长杨曳绿，黄鸟和鸣。菡萏呈鲜，紫燕轻盈。千花浥露，日丽风清。及时为乐，芳尊在庭。管音嘒嘒，丝韵泠泠。玉振金声，各奏尔能。皤皤国老，载劝载惩。明德惟馨，垂之圣经。《唐风》示戒，永保嘉名。无已太康，哲人是听。
洪武十五年重定宴飨九奏乐章·其四
作者：明神宗
朝代：明
体裁：古风

马负图兮天道传，龟载书兮人文宣。羲画挂兮禹畴叙，皇极建兮合自然。绵绵历数归明主，祥麟在郊威凤舞。九夷入贡《康衢谣》，圣子神孙继祖武，垂拱无为迈前古。
漷县景命殿诗·其三
作者：明神宗
朝代：明
体裁：古风

《静志居诗话》：魏乐府不成于曹、刘，而成于缪袭。晋乐府不成于潘，左、张、陆，而成于傅玄。宋乐府不成于鲍、谢，而成于何承天。北齐乐府不成于萧悫，而成于陆印。皆属恨事。明洪武乐章率出四学士之笔，嘉靖乐章率出议礼诸贵人之词。假孝陵改命伯温、季迪，永陵改命樨钦、君采，则其辞定远追奚斯、考父之盛，不若是懦钝矣！
漷县景命殿诗·其二
作者：明神宗
朝代：明
体裁：古风

《翰林记》：吴元年七月乙亥，先是，命选道童俊秀者充乐舞生，至是始集。上御戟门，召学士朱升领之入见。设杂乐阅试。上亲击石磬，命升辨识五音。升以宫音为徵音。上曰：「何乃以宫作徵耶？」因命乐生登歌一曲。上复叹曰：「古者作乐以和民声，格神人，而与天地同和。近世儒者，鲜知音律之学，欲乐和，顾不难耶！」其后命升等撰《圜丘》、《方丘》乐章，而朝享太庙诸乐章，则诏翰柞诸儒臣梁寅等分为之。永乐元年九月，诏侍臣曰：「皇考功德隆盛，祖宗乐章未有称述，尔等其议为之。」于是学士王景等拟述以闻，然竟未施行，盖缺典也。
上竺次邃庵国老韵
作者：明秀
朝代：明
体裁：七言律诗

半空楼阁倚崔嵬，海色霞光万里开。惊起头陀扫花去，传呼宰相看山来。旌幢晓日千峰拥，骑从春风叠嶂回。不向山僧留玉带，恐教猿鹤也疑猜。
中秋汎澉溆湖
作者：明秀
朝代：明

人物百年沧海上，钓竿袅袅拂珊瑚。前峰吹笛月在水，中流放歌秋满湖。夜静鱼龙回浦溆，天低星宿动菰蒲。山川胜概自今昔，天柱洞庭还有无。
中秋汎澉溆湖董萝石许东山朱西村陈勾溪许九杞孙太白沈紫峡同赋
作者：明秀
朝代：明
体裁：七言律诗

人物百年沧海上，钓竿袅袅拂珊瑚。前峰吹笛月在水，中流放歌秋满湖。夜静鱼龙回浦溆，天低星宿动菰蒲。山川胜槩自今昔，天柱洞庭还有无。
中秋泛湖
作者：明秀
朝代：明
体裁：七言律诗

寺前湖水清如镜，不与游人照白头。岂独尊前千顷月，更怜笛里满湖秋。蘋花洗盏香堪把，荷叶拂衣凉未收。此夜潇湘洞庭上，放歌谁得坐轻舟。
临终诗
作者：明秀
朝代：明

一夜小床前，灯花雨中结。我欲照浮生，一笑浮生灭。
书事
作者：明秀
朝代：明
体裁：七言律诗

竹里虚亭锁翠微，摊书遮眼思依依。落霞已受枯桐诮，聚雪仍招死草讥。桑户雨晴蚕欲茧，柳塘风暖燕初飞。织成五色寒机锦，借问谁能补衮衣。
南山别墅
作者：明秀
朝代：明
体裁：五言律诗

了心但书卷，梦不混区寰。睡起偶得句，开门时见山。小渠春溜急，断雨落花閒。日暮闻吹笛，樵人隔浦还。
宜晚社西野席上
作者：明秀
朝代：明

迟暮山林意颇同，一尊且共话年丰。租佣不堕常时业，铅椠兼收卒岁功。秋水衣巾明野色，朔云杞菊倚寒丛。论兵策马俱难用，只作江南白发翁。
宾山驻锡云居
作者：明秀
朝代：明
体裁：七言律诗

满地云山皆幻住，此心若了始为僧。草茅径仄须扶杖，雾雨堂昏要续灯。警露鹤鸣穿壁月，弄花猿引挂岩藤。闭门细究《楞严》旨，镜像年芳未可凭。
宾山驻锡云居
作者：明秀
朝代：明

满地云山皆幻住，此心若了始为僧。草茅径昃须扶杖，雾雨堂昏要续灯。警露鹤鸣穿壁月，弄花猿引挂岩藤。闭门细究《楞严》旨，镜像年芳未可凭。
宿归云堂
作者：明秀
朝代：明

寺前昨日雨，水满放生池。独往忽乘兴，幽寻岂有期。夜深月未出，秋近竹先知。重把茶杯坐，云山话所思。
寄九杞先生
作者：明秀
朝代：明

两句三年报已成，杞泉凉月照人清。九华芝草高踪在，千里冥鸿病眼明。野墅柴门香稻熟，渔村江树晚山晴。凭谁唤起王摩诘，画汝纶巾杜曲行。
寄勾溪
作者：明秀
朝代：明
体裁：七言律诗

故人久病寒无毡，明月弄影箕山泉。自搔白发向天笑，开过黄花对雨眠。海底珊瑚不乏树，床头琼琚知有篇。栩然昨夜入吾梦，握手柴门落日边。
寓杭得四兄讣
作者：明秀
朝代：明

来书开不得，落叶听还惊。病眼天涯泪，寒门岁暮情。朔风吹断雁，斜日照荒荆。哀痛兼时事，东归百感生。
山中怀萝石翁
作者：明秀
朝代：明

老怀常耿耿，岁暮一行书。寒日孤城短，山堂独夜虚。病多忧到骨，吟苦泪盈裾。只恐梅花笑，相逢齿发疏。
平望道中
作者：明秀
朝代：明

两岸青山日半衔，洞庭天水碧相涵。东风正报桃花信，湖面归渔网作帆。
庚辰岁感事次吴宿威太守韵
作者：明秀
朝代：明

消息真传愁暮春，行营旧国动星辰。徒怜汉武巡游地，不见周王清路尘。别殿蓬莱花事静，芳洲鹦鹉客愁新。秦淮一带芜城月，翠辇琵琶载美人。
得白泉徐侯书
作者：明秀
朝代：明

槜李城西从拂袖，归帆直过钓台西。却怜别后无消息，忽得书来问杖藜。江岸鹧鸪悲暮雨，柴门燕子惜春泥。海边犹有甘棠树，几向花阴忆贵溪。
怀太白山人
作者：明秀
朝代：明

阶前黄叶堆欲满，湖上白云閒自来。千里秋风悲断雁，两峰寒日忆登台。未能明月同移棹，想见黄花独举杯。吟遍长松千万树，南屏落日寺门开。
怀瑞石山人
作者：明秀
朝代：明
体裁：五言律诗

数日西岩雨，开门黄叶生。空林见虎迹，落日断人行。野外暮鸦集，云边秋磬鸣。平生江海上，与尔独含情。
感事
作者：明秀
朝代：明

啄乌搏鸡雏，翼翼鸡母护。孤儿悲茕独，颜色失其怙。黑风雨益暗，同过前溪渡。茫茫春水深，骨肉不相顾。
扇景为顾杞廷
作者：明秀
朝代：明
体裁：七言绝句

柴门晓色扫苍烟，石涧流香洗药泉。忆昨南山买茶去，桃花小雨过湖船。
方洲张公二姬双节
作者：明秀
朝代：明

交剪云鬟为主恩，镜台花落洗头盆。同心待死芳洲上，霜月寥寥夜到门。缟素沈沈抱所天，死心已在剪刀前。主家楼上孤灯泪，同洒秋风四十年。
方洲张公二姬双节·其一
作者：明秀
朝代：明

交剪云鬟为主恩，镜台花落洗头盆。同心待死芳洲上，霜月寥寥夜到门。
方洲张公二姬双节·其二
作者：明秀
朝代：明
体裁：七言绝句

缟素沈沈抱所天，死心已在剪刀前。主家楼上孤灯泪，同洒秋风四十年。
日暮
作者：明秀
朝代：明

西阁日将夕，川原生暮烟。远林归倦鸟，枯叶抱寒蝉。野岸渔罾外，秋风戍垒前。故人应念我，定有尺书传。
春日西村社会
作者：明秀
朝代：明
体裁：七言律诗

深深竹树转渔沙，岂但情真会亦嘉。过雨轩窗来燕子，禁烟村落熟梨花。郊西宿麦初鸣雉，墙下柔桑欲乳鸦。闾里颇淳耕读在，白头群从古田家。
晓长老挽词
作者：明秀
朝代：明

西池花谢见莲成，短世逢人问死生。白发卧云真是病，青山埋骨始完名。雨灯夜著虚堂影，秋磬寒随落木声。欲为吾师著禅行，石章兼勒嗜茶铭。
普贤像阮图
作者：明秀
朝代：明
体裁：七言绝句

灵山独倡久茫然，赖有鸾胶续断弦。末世无人知此调，野花零落象王前。
楚江秋晓次石田翁韵
作者：明秀
朝代：明

睡起长年报水程，江花无数傍船明。汉阳人语舟横渡，夏口鸡鸣月近城。寂寞阵图诸葛计，支离心事杜鹃行。却从岁序悲黄叶，一夜湘潭白发生。草寒霜渚梦悠悠，衡岳西风落木秋。病里断猿司马泪，吟馀残月仲宣楼。自怜江汉犹迟暮，谁采城蓉寄远游。鸿雁一行斜不度，水光山色满汀洲。山川摇落露华晞，野寺鸣钟破曙晖。千里人烟江郭静，数声渔笛水禽飞。寒催刀尺风霜早，日远关河信息稀。丛菊又开身在客，长沙谁念未成衣。
楚江秋晓次石田翁韵·其一
作者：明秀
朝代：明
体裁：七言律诗

睡起长年报水程，江花无数傍船明。汉阳人语舟横渡，夏口鸡鸣月近城。寂寞阵图诸葛计，支离心事杜鹃行。却从岁序悲黄叶，一夜湘潭白发生。
楚江秋晓次石田翁韵·其三
作者：明秀
朝代：明

山川摇落露华晞，野寺鸣钟破曙晖。千里人烟江郭静，数声渔笛水禽飞。寒催刀尺风霜早，日远关河信息稀。丛菊又开身在客，长沙谁念未成衣。
楚江秋晓次石田翁韵·其二
作者：明秀
朝代：明

草寒霜渚梦悠悠，衡岳西风落木秋。病里断猿司马泪，吟馀残月仲宣楼。自怜江汉犹迟暮，谁采城蓉寄远游。鸿雁一行斜不度，水光山色满汀洲。
江村为俞隐君画史
作者：明秀
朝代：明
体裁：七言绝句

野凫相次睡菰蒲，客至山瓶踏月沽。犹记去年春社散，骑牛自写醉归图。
泛舟至桐口
作者：明秀
朝代：明

路转青村合，山连赤岸斜。夕阳飞燕子，茅屋落桐花。晚墅闻孤笛，轻舟阁浅沙。前峰望不远，林暝欲栖鸦。
漫兴
作者：明秀
朝代：明

落日千峰拄杖前，古苔长拟隐居篇。颍滨定有箕山月，庐岳时看瀑布泉。小阁梅花迎老眼，残书白发卧高天。圣朝有道忧今少，药饵烟霞且岁年。
烟霞寺一百七岁老僧
作者：明秀
朝代：明

垂老犹疑宝掌翁，一龛枯坐万山中。闭门不管春来去，芳草满阶栖落红。
田叟赠朱可麓
作者：明秀
朝代：明
体裁：五言律诗

早起饭牛犊，落花春水浑。雨中青箬笠，溪上白云村。食力古莘野，全生今鹿门。不知城府外，何处有桃源。
田叟赠朱可麓
作者：明秀
朝代：明

早起饭黄犊，落花春水浑。雨中青箬笠，溪上白云村。食力古莘野，全生今鹿门。不知城府外，何处有桃源。
碧空先辈挽诗
作者：明秀
朝代：明

独听钟声坐夜阑，袈裟何处问丰干。浮云忽灭心灯在，一树梅花月影寒。
秋兴
作者：明秀
朝代：明

木落关山岁暮时，风云万里忆京师。著书独惜虞卿老，怀古犹含庾信悲。海郭清砧寒近捣，山楼短笛夜深吹。江南秋水平如镜，只恐无人照鬓丝。
秋兴二首·其一
作者：明秀
朝代：明
体裁：七言律诗

天上美人音信稀，平时谁采故山薇。长城风高塞马健，梦泽云净神鹰飞。东篱野老向花饮，南亩长须踏月归。四海升平歌击壤，何妨卒岁独柴扉。
秋兴二首·其二
作者：明秀
朝代：明
体裁：七言律诗

木落关山岁莫时，风云万里忆京师。著书独惜虞卿老，怀古犹含庾信悲。海郭清砧寒近捣，山楼短笛夜深吹。江南秋水平如镜，只恐无人照鬓丝。
秋日登栖云岭
作者：明秀
朝代：明

黄落山川入望遥，行过云岭忆前朝。秋风废苑悲丛棘，明月珠帘想玉箫。岛屿晴浮渔树浦，江潮寒上海鲜桥。迢迢西崦斜阳路，惟见归鸦趁暮樵。
绝句
作者：明秀
朝代：明

人坐秋树下，月在秋树上。苦吟落叶空，瘦影自相向。
胜果山中怀朱陈二翁
作者：明秀
朝代：明
体裁：七言律诗

西阁暮钟云气阴，南山秋色故宫深。半岩落日照江雨，万里长风吹桂林。喜见灯花频入梦，病怜物色独关心。青天两夜负明月，黄叶思君祇自吟。
胜果山中雨怀奉柬金近山先生
作者：明秀
朝代：明
体裁：七言律诗

春雨黯黯芳事微，经旬独掩西岩扉。花枝欲动寒仍勒，燕子初来湿不飞。岁月岂知愁换鬓，江山徒有泪沾衣。病夫起坐正忆汝，混世随声同是非。
舟还
作者：明秀
朝代：明

东家西家看竹，南寺北寺题诗。欲问出门高兴，山中猿鹤幽期。晚笔青山剩语，春沙白鹭馀杯。两岸落花芳草，满船明月归来。
舟还·其一
作者：明秀
朝代：明

东家西家看竹，南寺北寺题诗。欲问出门高兴，山中猿鹤幽期。
舟还·其二
作者：明秀
朝代：明

晚笔青山剩语，春沙白鹭馀杯。两岸落花芳草，满船明月归来。
西塘话别
作者：明秀
朝代：明
体裁：七言绝句

忆昨江楼倚月波，隔花闻唱竹枝歌。十年往事灯前省，秋思春愁积渐多。
西岩夏日
作者：明秀
朝代：明
体裁：五言绝句

山盘春雨中，笋味殊胜肉。数日不窥园，南风吹作竹。
西阁与勤长老夜坐
作者：明秀
朝代：明
体裁：七言律诗

不出寺门今几载，祇应坐卧竹西房。深云一径松千挺，斜日半湖山满床。林杪峰峦晚色净，城高雉堞秋烟苍。白头相见话乡曲，篝火茶杯入夜长。
许泉亭秋日
作者：明秀
朝代：明

手把传灯录，西岩卧病翁。柴关上野色，石壁下秋风。岁月飞鸿外，江山落叶中。菊花知九日，青蕊更丛丛。
访夏云山
作者：明秀
朝代：明
体裁：七言律诗

云山老翁住南村，抱病十日不出门。留客细倾若下酒，遣怀閒弄膝前孙。深林四月笋成竹，古屋百年槐露根。乡曲别来无限意，白头相对竟忘言。
读谢翱传
作者：明秀
朝代：明
体裁：七言律诗

南奔北走家何在，七里滩前许剑来。厓海夜寒惟月上，冬青树老又花开。侧身天地聊晞发，怅望江山独把杯。一掬当年知已泪，秋风洒尽下西台。
谢孙十六山人惠莼菜
作者：明秀
朝代：明
体裁：七言律诗

山盘一箸湘湖雨，路涉江波荷远将。缕缕尚含风露色，涓涓犹带水烟香。故人千里情何重，病肺三年梦亦凉。野岸柴门应采摘，小舟蓑笠汎沧浪。
过孙山人故居
作者：明秀
朝代：明

溪边野竹映寒沙，茅屋青山处士家。燕子归来寒食雨，春风开遍野棠花。
过孙山人故居·其二
作者：明秀
朝代：明

歌残桂树小山空，野鹤孤栖自一丛。万里中原归不得，空馀长剑卧秋风。
送陈墨山还吴淞兼柬胡秋田
作者：明秀
朝代：明
体裁：五言律诗

五茸城外月，不见十年馀。顾我曾游地，因君得寄书。津亭然夜火，江市鲙鲈鱼。若见秋田叟，还劳问起居。
遣兴
作者：明秀
朝代：明

白云流水度虚屏，小坐池边眼自醒。春事不知浑入夏，青虫无力堕槐庭。
野眺越南诸峰
作者：明秀
朝代：明
体裁：五言律诗

寺门横海屿，玉辇旧曾经。古道蟠龙势，危松肖鹤形。越山烟历历，吴草雨青青。欲吊西台客，空悲许剑亭。
闻顾子重过五亩山自杭归款叙数日
作者：明秀
朝代：明

桐花吹雨惜残春，满地江湖见隐沦。短笠轻舟终远去，白云春草唤愁新。画牛事已知弘景，学稼心常忆子真。山月一樽谈未了，夜深犹照病闲人。
雨夜
作者：明秀
朝代：明

灯影西堂里，三年病惠休。空山闻夜雨，独客抱春愁。花鸟寒应苦，星河暗自流。谁家有明月，长笛倚高楼？
顾子重陈南宾沈懋学吴天泽九日胜果山登高
作者：明秀
朝代：明

越王台上送长歌，落日秋风感慨多。草莽野烟诸寝殿，寺门黄叶旧山河。半江舟楫来鸿雁，绝顶樽罍上薜萝。此日相逢总陶谢，风流文采复如何。
题墨山扇图
作者：明秀
朝代：明

远屿孤烟起，林亭落日虚。青山半江影，竹里照残书。
中台宝塔
作者：明罗潮
朝代：明
体裁：五言绝句

浮屠高七级，中虚外壁立。绝顶八窗开，晴山树历历。
仙桥虹跨
作者：明罗潮
朝代：明
体裁：古风

仙桥飞渡壑，横亘长虹卧。来往閒游者，不信天边过。
元武针崖
作者：明罗潮
朝代：明
体裁：五言绝句

铁斧大如杵，钢针细如黍。磨却石崖穿，下得工夫苦。
凤山彩雾
作者：明罗潮
朝代：明
体裁：五言绝句

灵鸟归何处，高冈空在觑。今世有周文，何不西山去。
天门铁柱
作者：明罗潮
朝代：明
体裁：五言绝句

一寸尽一步，天门攀铁柱。自向此间行，才得上天路。
广成丹穴
作者：明罗潮
朝代：明
体裁：五言绝句

地崖插天表，丹洞迷芳草。知是广成居，怅望云杳杳。
春融蜡烛
作者：明罗潮
朝代：明
体裁：古风

山游苦不早，况值青春好。只恐日光移，蜡烛夜皎皎。
月石含珠
作者：明罗潮
朝代：明
体裁：古风

一片青天月，盈亏无暂歇。影落溪边石，圆光永不缺。
玉喷琉璃
作者：明罗潮
朝代：明
体裁：五言绝句

琉璃泉滚滚，星日尽沉影。试取一杯尝，清甘润喉吻。
笄头叠翠
作者：明罗潮
朝代：明
体裁：古风

云雨巫峡出，冠笄崆峒矗。谁说山无情，亦自巧妆束。
香峰斗连
作者：明罗潮
朝代：明
体裁：五言绝句

山下望北斗，仰天但翘首。直上香山望，斗枢如在手。
鹤洞元云
作者：明罗潮
朝代：明
体裁：五言绝句

云向洞边起，鹤在洞中睨。色玄机更玄，曾识轩辕帝。
岘山歌赐襄王
作者：明英宗
朝代：明
体裁：四言诗

于皇祖宗，混八方兮。裂土而封，命同姓兮。维予叔父，王于襄兮。襄多山川，甲诸邦兮。有巍者岘，禹所荒兮。垂千万年，归我祖宗，不可以爽兮。惟泽日茂，惟德日章，烨有光兮。保兹岘山，乐无央兮。子孙孙子，永无疆兮。
汉江歌赐襄王
作者：明英宗
朝代：明
体裁：四言诗

汉江滔滔，出皤冢兮。伟兹巨浸，壮南邦兮。万有千里，流无穷兮。逶逶迤迤，志必东兮。于戏汉水，殆与天地同始终兮。
送僧归梁溪
作者：明贤
朝代：明
体裁：七言绝句

峰烟漠漠水云低，欲挂轻帆日已西。江月照人人不住，随风一夜到梁溪。
古像赞二百零五首 其一百六十四 程淳公
作者：明道
朝代：明
体裁：赞

睿质天成，充养完粹。和风庆云，盈溢宇内。神悟默识，道体洞然。敦其似之，我怀子渊。
愚溪
作者：易三接
朝代：明
体裁：七言律诗

冉溪何以得成愚，司马才名自与俱。怪石丛立夹岸远，苍流浩出一桥孤。因寻古道来僧舍，欲醉秋风过野庐。料想伊人不去此，潺湲溪水可招呼。
登岳歌
作者：易宗周
朝代：明
体裁：古风

九月九日到衡岳，乘风直上南台阁。南台老僧留午炊，芙蓉花开春芍药。翠微深处己公岩，群峰拥秀飞晴岚。肩舆横度半山仄，省心亭下僧和南。莫笑香炉峰太低，俯视下土分云泥。莫羡祝融峰最上，知隔云霄几千丈。从来高处不胜寒，从来险处那堪瞰。我欲寻之良不难，得到上头天恐暗。君不见，仲尼登山未必登其巅，达人大观在眼前。食枣餐霞总虚语，骖鸾驭鹤谁能仙。也知天高地厚有穷尽，何必劳劳索异探其玄。手持青竹杖，袖卷红云笺。只驱造化入毛颖，画图诗卷两不悭。辗然一笑下山去，周也万古名字传。
中秋对月（三首。丁未）
作者：易恒
朝代：明

一览清厓万里过，百年秋兴此时多。鲛童袂薄遗珠泪，织女机寒湿凤梭。鹤语不知人是否，乌啼数问夜如何。江湖莫动鱼龙寂，应有凄凉及钓蓑。耿耿孤光海上流，几家空想大刀头。欲探蟾兔应无迹，始信山河总是愁。白露丹枫寒自化，清霜白骨烂谁收。此身若有双凫舄，不向人间叹九州。冰壶出水净无波，不著漂漂一苇过。鼓角声沈知夜寂，梧桐叶尽觉秋多。年侵容鬓烦霜雪，凉到衣裳惜芰荷。只恐桂花零落尽，空留清影自婆娑。
中秋对月（三首。丁未）·其一
作者：易恒
朝代：明

一览清厓万里过，百年秋兴此时多。鲛童袂薄遗珠泪，织女机寒湿凤梭。鹤语不知人是否，乌啼数问夜如何。江湖莫动鱼龙寂，应有凄凉及钓蓑。
中秋对月（三首。丁未）·其三
作者：易恒
朝代：明

冰壶出水净无波，不著漂漂一苇过。鼓角声沈知夜寂，梧桐叶尽觉秋多。年侵容鬓烦霜雪，凉到衣裳惜芰荷。只恐桂花零落尽，空留清影自婆娑。
中秋对月（三首。丁未）·其二
作者：易恒
朝代：明

耿耿孤光海上流，几家空想大刀头。欲探蟾兔应无迹，始信山河总是愁。白露丹枫寒自化，清霜白骨烂谁收。此身若有双凫舄，不向人间叹九州。
庐州武昌二邸失守由太仓蹈海之燕感赋（时至正乙未。元称诸王皆曰太子）
作者：易恒
朝代：明

两宫旄钺何其盛，来自庐州共武昌。广甸白云飞渺渺，大江黄鹤去茫茫。灵妃旋旆神灯见，龙女吹笙水殿凉。八月滦河回象驾，愿劳太子奏多方。东南六月多炎暑，远道胡为太子来。宫旆拂云何地出，楼船入海几时回。沧溟渤海鱼龙混，锦里江山草木哀。田野布衣空有赋，莫凭徐市问蓬莱。
庐州武昌二邸失守由太仓蹈海之燕感赋（时至正乙未。元称诸王皆曰太子）·其一
作者：易恒
朝代：明

两宫旄钺何其盛，来自庐州共武昌。广甸白云飞渺渺，大江黄鹤去茫茫。灵妃旋旆神灯见，龙女吹笙水殿凉。八月滦河回象驾，愿劳太子奏多方。
庐州武昌二邸失守由太仓蹈海之燕感赋（时至正乙未。元称诸王皆曰太子）·其二
作者：易恒
朝代：明

东南六月多炎暑，远道胡为太子来。宫旆拂云何地出，楼船入海几时回。沧溟渤海鱼龙混，锦里江山草木哀。田野布衣空有赋，莫凭徐市问蓬莱。
挽吴孟思
作者：易恒
朝代：明

学古得名谁与齐，白头南国尚凄凄。漆书已负成蝌蚪，石鼓空传出宝鸡。半夜旅魂山塔静，百年春梦□□低。湖山怪尔归何晚，直待花残杜宇啼。
晓过黄山书所见
作者：易恒
朝代：明

海门日出破江昏，潮入中流砥柱分。白石不消千古雪，乱鸥忽起半沙云。香粳红粟来吴饷，犀甲戈船到水军。最是黄山风水阔，莫教吹笛恼龙君。
次沈生江村韵
作者：易恒
朝代：明

一径渔樵外，孤亭水树间。池春芳草合，庭午落花闲。僧为征诗至，儿因贳酒还。卷帘看野色，微日下柴关。
清明约友游昆山（二十四韵）
作者：易恒
朝代：明

老逢节序感流年，聊复追游愧昔贤。政以渐当修禊日，也宜仍咏舞雩天。人时并值良难继，童冠相随亦足怜。耐可襟怀重吊古，何烦羽翼远游仙。寺因效祐称题胜，境出关荆点染玄。尘世流光嗟百五，浮图幻界诧三千。海门翠割蓬莱股，地轴苍擎太华颠。危石堕云争一发，瘦筇削玉过双肩。行厨傍午开僧阁，啼鸟留春近客筵。载酒犹问字，挂巾萧散类逃禅。寓形宇宙何今昔，知己朋游孰后先。道士步虚辞折简，校书写韵摭遗编。采芳未许芝同茹，结佩空期璧共连。谷应雄谈惊鹤梦，潭惊长啸起龙眠。青山若与斯文契，白日宁于我辈延。造次雪盈明镜里，等闲霞散落花前。巨灵忽负鳌头矗，旧鬼潜悲马鬣迁。碑蚀文章苔浸渍，偶迷翁仲草芊绵。乌鸢蝼蚁俱成累，钟鼎山林各自便。万井村墟空杼轴，半楼风月尚秋千。杂英疏薄无多好，新柳纤柔有底妍。略见愁随身外遣，谩凭句就醉中联。乘时物色从教在，即事风光岂偶然。蹑霢归来清不寐，筠窗细写白云篇。
游上方小酌僧舍
作者：易恒
朝代：明

上方气压湖山胜，老我登临思惘然。一鸟影沉秋水外，千峰势断夕阳前。清尊白发酬今日，画舫朱帘记昔年。独倚危阑重吊古，荒台樵唱起苍烟。
睡起
作者：易恒
朝代：明

睡起唤茶犹未醒，强将物色与诗裁。杨花易遣为萍去，春梦难冯化蝶来。草信无名生自得，鹭知有性立还猜。出门一笑忘情景，濯足清江坐碧苔。
述怀（时年八十二）
作者：易恒
朝代：明

雁信无冯蝶梦讹，寥寥空望远人过。家如明月圆时少，肠似游丝断处多。垂白不禁青镜在，落红其奈绿阴何。百年岁月今如许，谁遣流光逐逝波。
遣兴
作者：易恒
朝代：明

生也无涯信有涯，幽情谩自惜芳华。每怜修洁听诗鹤，难遣低斜篆壁蜗。境熟不疑身是妄，虑澄始觉梦成赊。晚晴看遍江头水，流尽西林一片霞。
钱塘筑城过西湖述怀二首（乙亥八月）
作者：易恒
朝代：明

人间秋色易萧条，湖上风光更寂寥。龙井阴时应有剑，凤台空后不闻箫。修眉愁澹初三月，画舫歌残第六桥。坐看两峰千古并，蓬莱几见海尘漂？人民城郭是耶非，几度徘徊有所思。雷火已焚杨琏塔，劫灰又见汉家池。岳王墓下石如马，伍相祠前云若旗。物色由来关气象，尽抛金甲定何时。
钱塘筑城过西湖述怀二首（乙亥八月）·其一
作者：易恒
朝代：明
体裁：七言律诗

人间秋色易萧条，湖上风光更寂寥。龙井阴时应有剑，凤台空后不闻箫。修眉愁澹初三月，画舫歌残第六桥。坐看两峰千古并，蓬莱几见海尘漂？
钱塘筑城过西湖述怀二首（乙亥八月）·其二
作者：易恒
朝代：明
体裁：七言律诗

人民城郭是耶非，几度徘徊有所思。雷火已焚杨琏塔，劫灰又见汉家池。岳王墓下石如马，伍相祠前云若旗。物色由来关气象，尽抛金甲定何时。
题钱思复曲江草堂
作者：易恒
朝代：明

浣花寂寞钟山远，今见风流在曲江。八十仪刑今有几，三千辞赋总无双。屋头秋老凌霜树，竹下春闲听雨窗。好向两村寻旧隐，月轮峰下涧飞泷。